title: 2013/588/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/267

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011
   (2013/588/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011, που συνοδεύεται από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση ευρωπαϊκού οργανισμού για την ασφάλεια στη θάλασσα (4), και ιδίως το άρθρο 19,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0078/2013),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα για την εκτέλεση του προϋπολογισμού του Οργανισμού για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 129.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 208 της 5.8.2002, σ. 1.

      (5)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2011, που συνοδεύεται από τις απαντήσεις του Οργανισμού (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 – C7-0041/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση ευρωπαϊκού οργανισμού για την ασφάλεια στη θάλασσα (4), και ιδίως το άρθρο 19,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0078/2013),

                  A.

                  λαμβάνοντας υπόψη ότι το Ελεγκτικό Συνέδριο δηλώνει ότι απεκόμισε εύλογη βεβαιότητα ότι οι ετήσιοι λογαριασμοί του Ευρωπαϊκού Οργανισμού για την Ασφάλεια στη Θάλασσα (στο εξής «ο Οργανισμός») για το οικονομικό έτος 2011 είναι αξιόπιστοι και ότι οι υποκείμενες πράξεις είναι νόμιμες και κανονικές,

         Δημοσιονομική και χρηματοοικονομική διαχείριση

                  1.

                  σημειώνει ότι ο προϋπολογισμός του Οργανισμού για το 2011 ανήλθε σε 56,4 εκατ. ευρώ, έναντι 54,4 εκατ. ευρώ το προηγούμενο έτος·

                  2.

                  εκφράζει την ανησυχία του για τη διαπίστωση του Ελεγκτικού Συνεδρίου σύμφωνα με την οποία δημοσιονομικές αναλήψεις υποχρεώσεων ύψους 0,9 εκατ. ευρώ δεν αντιστοιχούσαν σε υφιστάμενες νομικές δεσμεύσεις και ο Οργανισμός έπρεπε να είχε αποδεσμεύσει και επιστρέψει το ποσό στην Επιτροπή στις αρχές του 2012· σημειώνει, ωστόσο, ότι ο Οργανισμός δρομολόγησε τη διαδικασία με πολύ μεγάλη καθυστέρηση, με αποτέλεσμα, λόγω περιορισμών που επιβάλλει το σύστημα ΤΠ, τα κονδύλια να δεσμευθούν για ένα έτος και να μπορέσουν να αποδεσμευθούν και να επιστραφούν μόλις στο τέλος του 2012·

                  3.

                  επισημαίνει ότι ο Οργανισμός έλαβε μέτρα προκειμένου να διασφαλίσει ότι τα υπόλοιπα δαπανών για αναλήψεις υποχρεώσεων μη συνδεόμενες με υφιστάμενες νομικές υποχρεώσεις θα αποδεσμεύονταν πριν από τα τέλη του έτους και είχε δώσει εντολή στους διατάκτες να κινούν τη διαδικασία αποδέσμευσης το συντομότερο, μόλις υπάρχει η βεβαιότητα ότι κάποιο μέτρο δεν πρόκειται να εφαρμοστεί ή να εφαρμοστεί πλήρως· καλεί τον Οργανισμό να ενημερώσει την αρμόδια για τη χορήγηση απαλλαγής αρχή αν τα μέτρα αυτά είναι επαρκή προκειμένου να αποφευχθεί η επανάληψη παρόμοιας κατάστασης·

                  4.

                  εκφράζει τη λύπη του διότι το Ελεγκτικό Συνέδριο επισήμανε την ανάγκη βελτίωσης της διαχείρισης των περιουσιακών στοιχείων του Οργανισμού· διαπίστωσε, συγκεκριμένα, ανεξήγητες διαφορές μεταξύ της καταγεγραμμένης ετήσιας και της αθροιστικής απόσβεσης και, όσον αφορά τα άυλα στοιχεία ενεργητικού που δημιουργούνται στο εσωτερικό του Οργανισμού, ότι οι λογιστικές διαδικασίες και οι πληροφορίες σχετικά με τις δαπάνες δεν είναι αξιόπιστες· σημειώνει ότι δεν υπάρχουν στοιχεία ότι τηρείται κατάσταση απογραφής του διοικητικού εξοπλισμού εντός της ταχθείσας προθεσμίας·

                  5.

                  επισημαίνει ότι ο Οργανισμός έχει αντιμετωπίσει όλα τα ζητήματα που συνδέονται με τη διαχείριση των περιουσιακών στοιχείων του· ειδικότερα κατά τη διάρκεια του 2012 εκπονήθηκαν και εφαρμόστηκαν λεπτομερείς κανόνες και διαδικασίες όσον αφορά τη διαχείριση περιουσιακών στοιχείων, ελέγχθηκε η ορθότητα της απογραφής και, όπως αναμενόταν, το δεύτερο εξάμηνο του 2012 ολοκληρώθηκε η πλήρης απογραφή των υλικών περιουσιακών στοιχείων· επισημαίνει ότι πραγματοποιήθηκε τελικά πλήρης επικαιροποίηση του μητρώου στοιχείων ενεργητικού που υποστηρίζει τη λογιστική σε δεδουλευμένη βάση για τα περιουσιακά στοιχεία, εργαλείου του Οργανισμού για να παρακολουθεί όλα τα περιουσιακά του στοιχεία·

                  6.

                  εκφράζει την ανησυχία του για τη διαπίστωση του Ελεγκτικού Συνεδρίου σύμφωνα με την οποία τον Δεκέμβριο του 2011 ο Οργανισμός διέθεσε προς πώληση δύο συστήματα βραχιόνων σάρωσης για την ανάκτηση πετρελαίου από τη θάλασσα, με την πρόθεση να εισπράξει τουλάχιστον την καθαρή λογιστική αξία του εξοπλισμού, η οποία ανερχόταν σε 319 050 ευρώ · σημειώνει ότι λόγω του ότι η ελάχιστη τιμή ορίστηκε εσφαλμένα σε επίπεδο χαμηλότερο της καθαρής λογιστικής αξίας, ο εξοπλισμός πωλήθηκε με ζημία 93 950 ευρώ · εκτιμά ότι, δεδομένου ότι η τιμή αυτή προέκυψε μετά από διαγωνισμό, τούτο σημαίνει αναγκαστικά ότι οι χρησιμοποιούμενοι συντελεστές απόσβεσης ενδέχεται να χρήζουν εξέτασης·

                  7.

                  σημειώνει, με βάση τα στοιχεία του Οργανισμού, ότι ο Οργανισμός εκπόνησε ορισμένες διαδικασίες και κατευθυντήριες γραμμές για τη διαχείριση των μέσων που διαθέτει για την αντιμετώπιση της θαλάσσιας ρύπανσης, επισημαίνει ότι αυτές ενοποιήθηκαν με συνεκτικό τρόπο σε μία συλλογή και ότι η συλλογή περιλαμβάνει ένα κεφάλαιο για τη διαδικασία δημόσιας πώλησης και λεπτομερή διαδικασία για τον καθορισμό της αντίστοιχης αποσβεσμένης υπολειμματικής αξίας·

         Προσλήψεις

                  8.

                  επισημαίνει ότι, σύμφωνα με την έκθεση του Ελεγκτικού Συνεδρίου, υπάρχει περιθώριο βελτίωσης της διαφάνειας των διαδικασιών πρόσληψης· συγκεκριμένα, η ελάχιστη βαθμολογία που έπρεπε να συγκεντρώσουν οι υποψήφιοι προκειμένου να κληθούν σε συνέντευξη, οι ερωτήσεις των γραπτών δοκιμασιών και των συνεντεύξεων, καθώς και οι αντίστοιχοι συντελεστές στάθμισης για την αξιολόγηση των υποψηφίων δεν είχαν καθοριστεί πριν από την εξέταση των αιτήσεων· σημειώνει ότι ο Οργανισμός επικαιροποίησε τις διαδικασίες του για τις προσλήψεις με βάση τις συστάσεις·

         Συγκρούσεις συμφερόντων

                  9.

                  καλεί τον Οργανισμό να ελέγχει επιμελώς και να απαγορεύει τυχόν συγκρούσεις συμφερόντων κατά την πρόσληψη εμπειρογνωμόνων και προσωπικού που προέρχονται από τον τομέα που εποπτεύει·

         Εσωτερικός έλεγχος

                  10.

                  σημειώνει ότι το 2011, η Υπηρεσία Εσωτερικού Ελέγχου της Επιτροπής (IAS) διενήργησε έλεγχο για την «επιθεώρηση του EMSA» και ότι, μετά τον εν λόγω έλεγχο, ο Οργανισμός εκπόνησε λεπτομερές σχέδιο δράσης το οποίο, κατά την εκτίμηση της IAS, αντιμετώπιζε καταλλήλως τους πολύ σοβαρούς κινδύνους· σημειώνει ότι η IAS παρακολούθησε επίσης το στάδιο εφαρμογής «πολύ σημαντικών» συστάσεων που εκκρεμούσαν από προηγούμενους ελέγχους και διαπίστωσε ότι ο Οργανισμός έχει εφαρμόσει όλες αυτές τις συστάσεις· σημειώνει ότι, έως τα τέλη του 2011, κατά την εκτίμηση του Οργανισμού, δεν υπήρχε πλέον αντικείμενο για 26 από τις 30 συνολικά συστάσεις που είχαν διατυπώσει τόσο η IAS όσο και ο εσωτερικός ελεγκτής του Οργανισμού (κλιμάκιο εσωτερικού ελέγχου)·

                  11.

                  παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 17ης Απριλίου 2013 (6) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.

         (1)  ΕΕ C 388 της 15.12.2012, σ. 129.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 208 της 5.8.2002, σ. 1.

         (5)  ΕΕ L 357 της 31.12.2002, σ. 72.

         (6)  Κείμενα που εγκρίθηκαν, P7_TA(2013)0134 (βλέπε σελίδα 374 της Επίσημης Εφημερίδας).


Avis juridique important

|

31990D0406

90/406/EOK: Απόφαση του Συμβουλίου της 27ης Ιουλίου 1990 περί συνάψεως συμφωνίας υπό μορφήν ανταλλαγής επιστολών, σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γκάμπια σχετικά με την αλιεία στα ανοικτά της Γκάμπια, για την περίοδο από 1ης Ιουλίου 1990 έως 30 Ιουνίου 1993

Επίσημη Εφημερίδα αριθ. L 208 της 07/08/1990 σ. 0034

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 27ης Ιουλίου 1990  περί συνάψεως συμφωνίας υπό μορφή ανταλλαγής επιστολών, σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γκάμπια σχετικά με την αλιεία στα ανοικτά της Γκάμπια, για την περίοδο από 1ης Ιουλίου 1990 έως 30 Ιουνίου 1993  (90/406/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 155 παράγραφος 2 στοιχείο β),  τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γκάμπια όσον αφορά την αλιεία στα ανοικτά της Γκάμπια (1) που άρχισε να ισχύει την 1η Ιουλίου 1987,  την πρόταση της Επιτροπής,  Εκτιμώντας:  ότι η Κοινότητα και η Δημοκρατία της Γκάμπια προέβησαν σε διαπραγματεύσεις για να καθορίσουν τις τροποποιήσεις ή συμπληρώσεις που πρέπει να επέλθουν στην ανωτέρω συμφωνία στο τέλος της περιόδου εφαρμογής του πρωτοκόλλου που προσαρτάται σ' αυτήν·  ότι, συνεπεία των διαπραγματεύσεων αυτών, ένα νέο πρωτόκολλο μονογράφηκε στις 20 Απριλίου 1990·  ότι, βάσει του πρωτοκόλλου αυτού, παρέχεται στους αλιείς της Κοινότητας η δυνατότητα να αλιεύουν στα ύδατα που υπάγονται στην κυριαρχία ή τη δικαιοδοσία της Γκάμπια για την περίοδο από 1ης Ιουλίου 1990 έως 30 Ιουνίου 1993·  ότι, σύμφωνα με τους όρους του άρθρου 155 παράγραφος 2 στοιχείο β) της πράξης προσχώρησης, εναπόκειται στο Συμβούλιο να καθορίζει τον καταλληλότερο τρόπο για να λαμβάνεται υπόψη το σύνολο ή μέρος των συμφερόντων των Καναρίων Νήσων, με την ευκαιρία των αποφάσεων που εκδίδει, κατά περίπτωση, ιδίως για τη σύναψη αλιευτικών συμφωνιών με τρίτες χώρες· ότι, στη συγκεκριμένη περίπτωση, ενδείκνυται να καθοριστεί ο εν λόγω τρόπος·  ότι για να αποφευχθεί η διακοπή των αλιευτικών δραστηριοτήτων των σκαφών της Κοινότητας είναι απαραίτητο να εφαρμοστεί το νέο πρωτόκολλο το συντομότερο δυνατόν· ότι, για το λόγο αυτό, τα δύο μέρη έχουν μονογράψει συμφωνία υπό μορφή ανταλλαγής επιστολών, με την οποία προβλέπεται η προσωρινή εφαρμογή του μονογραφέντος πρωτοκόλλου, από την επομένη της ημερομηνίας κατά την οποία λήγει το ισχύον πρωτόκολλο· ότι είναι σκόπιμο να εγκριθεί η συμφωνία αυτή, με την επιφύλαξη οριστικής αποφάσεως βάσει του άρθρου 43 της συνθήκης,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Γκάμπια σχετικά με την αλιεία στα ανοικτά της Γκάμπια, για την περίοδο από 1ης Ιουλίου 1990 έως 30 Ιουνίου 1993, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Προκειμένου να ληφθούν υπόψη τα συμφέροντα των Καναρίων Νήσων, η συμφωνία που αναφέρεται στο άρθρο 1 καθώς και, στο βαθμό που απαιτείται για την εφαρμογή της, οι διατάξεις της κοινής αλιευτικής πολιτικής που αφορούν τη διατήρηση και τη διαχείριση των αλιευτικών πόρων, εφαρμόζονται και για τα σκάφη με ισπανική σημαία τα οποία είναι νηολογημένα κατά τρόπο μόνιμο στα νηολόγια των αρμόδιων τοπικών αρχών (registros de base) των Καναρίων Νήσων, σύμφωνα με τους όρους της σημείωσης 6 του παραρτήματος 1 του κανονισμού (ΕΟΚ) αριθ. 1135/88 του Συμβουλίου της 7ης Μαρτίου 1988 για τον ορισμό της έννοιας « καταγόμενα προϊόντα» ή «προϊόντα καταγωγής», και για τις μεθόδους διοικητικής συνεργασίας κατά τις συναλλαγές μεταξύ του τελωνειακού εδάφους της Κοινότητας, της Θέουτα και Μελίλια και των Καναρίων Νήσων (2), όπως τροποποιήθηκε από τον κανονισμό (ΕΟΚ) αριθ. 3902/89 (3).  Άρθρο 3  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία υπό μορφή ανταλλαγής επιστολών, δεσμεύοντας την Κοινότητα.  Βρυξέλλες, 27 Ιουλίου 1990.  Για το Συμβούλιο  Ο Πρόεδρος  E. RUBBI  (1) ΕΕ αριθ. L 146 της 6. 6. 1987, σ. 1.  (2) ΕΕ αριθ. L 114 της 2. 5. 1988, σ. 1.  (3) ΕΕ αριθ. L 375 της 23. 12. 1989, σ. 5.


title: Απόφαση (ΕΕ) 2016/273 του Συμβουλίου, της 12ης Φεβρουαρίου 2016, για τη σύναψη εξ ονόματος της Ευρωπαϊκής Ένωσης της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας του Ανατολικού Τιμόρ σχετικά με την απαλλαγή από την υποχρέωση θεώρησης για βραχεία διαμονή

text:
               27.2.2016

               EL

               Επίσημη Εφημερίδα της Ευρωπαϊκής Ένωσης

               L 52/13

         ΑΠΌΦΑΣΗ (ΕΕ) 2016/273 ΤΟΥ ΣΥΜΒΟΥΛΊΟΥ
   της 12ης Φεβρουαρίου 2016
   για τη σύναψη εξ ονόματος της Ευρωπαϊκής Ένωσης της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας του Ανατολικού Τιμόρ σχετικά με την απαλλαγή από την υποχρέωση θεώρησης για βραχεία διαμονή
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 77 παράγραφος 2 στοιχείο α), σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Ευρωπαϊκής Ένωσης συμφωνία με τη Λαϊκή Δημοκρατία του Ανατολικού Τιμόρ σχετικά με την απαλλαγή από την υποχρέωση θεώρησης για βραχεία διαμονή (η «συμφωνία»).

               (2)

               Σύμφωνα με την απόφαση (ΕΕ) 2015/1030 του Συμβουλίου (2), η συμφωνία υπεγράφη και εφαρμόζεται προσωρινά από τις 28 Μαΐου 2015.

               (3)

               Η συμφωνία ιδρύει μεικτή επιτροπή εμπειρογνωμόνων για τη διαχείρισή της. Η Ένωση θα εκπροσωπείται στη μεικτή επιτροπή από την Επιτροπή, η οποία θα πρέπει να επικουρείται από τους αντιπροσώπους των κρατών μελών.

               (4)

               Η παρούσα απόφαση συνιστά ανάπτυξη των διατάξεων του κεκτημένου Σένγκεν, στις οποίες δεν συμμετέχει το Ηνωμένο Βασίλειο, σύμφωνα με την απόφαση 2000/365/ΕΚ του Συμβουλίου (3). Ως εκ τούτου, το Ηνωμένο Βασίλειο δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της.

               (5)

               Η παρούσα απόφαση συνιστά ανάπτυξη των διατάξεων του κεκτημένου Σένγκεν, στις οποίες δεν συμμετέχει η Ιρλανδία, σύμφωνα με την απόφαση 2002/192/ΕΚ του Συμβουλίου (4). Ως εκ τούτου, η Ιρλανδία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της.

               (6)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Λαϊκής Δημοκρατίας του Ανατολικού Τιμόρ σχετικά με την απαλλαγή από την υποχρέωση θεώρησης για βραχεία διαμονή εγκρίνεται εξ ονόματος της Ένωσης.
   Άρθρο 2
   Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 8 παράγραφος 1 της συμφωνίας (5).
   Άρθρο 3
   Η Επιτροπή, επικουρούμενη από εμπειρογνώμονες των κρατών μελών, εκπροσωπεί την Ένωση στη μεικτή επιτροπή εμπειρογνωμόνων που συγκροτείται βάσει του άρθρου 6 της συμφωνίας.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 12 Φεβρουαρίου 2016.

            Για το Συμβούλιο

            Ο Πρόεδρος

         J.R.V.A. DIJSSELBLOEM

      (1)  Έγκριση που δόθηκε στις 15 Δεκεμβρίου 2015 (δεν έχει ακόμη δημοσιευθεί στην Επίσημη Εφημερίδα).

      (2)  Απόφαση (ΕΕ) 2015/1030 του Συμβουλίου, της 7ης Μαΐου 2015, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας μεταξύ της Ευρωπαϊκής Ένωσης και της Λαϊκής Δημοκρατίας του Ανατολικού Τιμόρ σχετικά με την απαλλαγή από την υποχρέωση θεώρησης για βραχεία διαμονή (ΕΕ L 173 της 3.7.2015, σ. 1).

      (3)  Απόφαση 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βόρειας Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 131 της 1.6.2000, σ. 43).

      (4)  Απόφαση 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες από τις διατάξεις του κεκτημένου του Σένγκεν (ΕΕ L 64 της 7.3.2002, σ. 20).

      (5)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


Avis juridique important

|

32001D0365

2001/365/ΕΚ: Απόφαση του Συμβουλίου, της 4ης Απριλίου 2001, για σύναψη πρόσθετου πρωτοκόλλου της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, σχετικά με την εκτίμηση της πιστότητας και την αποδοχή βιομηχανικών προϊόντων (PECA)

Επίσημη Εφημερίδα αριθ. L 135 της 17/05/2001 σ. 0001 - 0002

Απόφαση του Συμβουλίουτης 4ης Απριλίου 2001για σύναψη πρόσθετου πρωτοκόλλου της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, σχετικά με την εκτίμηση της πιστότητας και την αποδοχή βιομηχανικών προϊόντων (PECA)(2001/365/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2, πρώτο εδάφιο, πρώτη πρόταση, παράγραφος 3, πρώτο εδάφιο, πρώτη πρόταση και παράγραφος 4,την πρόταση της ΕπιτροπήςΕκτιμώντας τα ακόλουθα:(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου(1), ("ευρωπαϊκή συμφωνία") ετέθη σε ισχύ την 1η Φεβρουαρίου 1995.(2) Το άρθρο 75 παράγραφος 2 της ευρωπαϊκής συμφωνίας προβλέπει ότι η συνεργασία στους τομείς της τυποποίησης και της εκτίμησης της πιστότητας στοχεύει και στην σύναψη συμφωνιών αμοιβαίας αναγνώρισης.(3) Το άρθρο 108 παράγραφος 2 της ευρωπαϊκής συμφωνίας προβλέπει ότι το συμβούλιο σύνδεσης δύναται να μεταβιβάζει τις αρμοδιότητές του στην επιτροπή σύνδεσης.(4) Το άρθρο 2 της απόφασης 94/910/ΕΚ/ΕΚΑΧ/Ευρατόμ του Συμβουλίου και της Επιτροπής, της 19ης Δεκεμβρίου 1994, για τη σύναψη της ευρωπαϊκής συμφωνίας(2), θεσπίζει τις διαδικασίες λήψης αποφάσεων της Κοινότητας και παρουσίασης της θέσης της Κοινότητας στο συμβούλιο σύνδεσης και στην επιτροπή σύνδεσης.(5) Το άρθρο 14 της απόφασης αριθ. 1/95 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, της 4ης Απριλίου 1995, για τον εσωτερικό κανονισμό του, προβλέπει ότι η επιτροπή σύνδεσης μπορεί να ιδρύσει και άλλες υποεπιτροπές ή ομάδες για να τη συνδράμουν στο έργο της.(6) Το πρωτόκολλο της ευρωπαϊκής συμφωνίας σχετικά με την εκτίμηση της πιστότητας και την αποδοχή βιομηχανικών προϊόντων υπεγράφη στις Βρυξέλλες στις 26 Φεβρουαρίου 2001 εξ ονόματος της Κοινότητας και πρέπει να εγκριθεί.(7) Ορισμένα εκτελεστικά καθήκοντα ανετέθησαν στο συμβούλιο σύνδεσης, και ειδικότερα η εξουσία τροποποίησης των παραρτημάτων του πρωτοκόλλου.(8) Πρέπει να θεσπιστούν οι κατάλληλες εσωτερικές διαδικασίες ώστε να εξασφαλιστεί η ορθή λειτουργία του πρωτοκόλλου.(9) Είναι αναγκαίο να δοθεί η εξουσία στην Επιτροπή να προβαίνει σε ορισμένες τεχνικές τροποποιήσεις του παρόντος πρωτοκόλλου και να λαμβάνει ορισμένες αποφάσεις για την εφαρμογή του,ΑΠΟΦΑΣΙΖΕΙ:Άρθρο 1Εγκρίνονται εξ ονόματος της Ευρωπαϊκής Κοινότητας το πρωτόκολλο της ευρωπαϊκής συμφωνίας σχετικά με την εκτίμηση της πιστότητας και την αποδοχή βιομηχανικών προϊόντων (εφεξής "το πρωτόκολλο") καθώς και οι επισυναπτόμενες στην τελική πράξη δηλώσεις.Το κείμενο του πρωτοκόλλου καθώς και οι επισυναπτόμενες στην τελική πράξη δηλώσεις επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου διαβιβάζει, εξ ονόματος της Κοινότητας, την διπλωματική διακοίνωση που προβλέπεται στο άρθρο 17 του πρωτοκόλλου(3).Άρθρο 31. Η Επιτροπή, κατόπιν διαβουλεύσεων με την ειδική επιτροπή που έχει ορίσει το Συμβούλιο:α) προβαίνει στην κοινοποίηση, αναγνώριση, αναστολή και ανάκληση των οργανισμών, καθώς και στη σύσταση μεικτής ομάδας ή ομάδων εμπειρογνωμόνων, σύμφωνα με τα άρθρα 10, 11 και 14 στοιχείο γ) του πρωτοκόλλου και το τμήμα III του παραρτήματος του πρωτοκόλλου για την ορθή παρασκευαστική πρακτική (ΟΠΠ)·β) προβαίνει στις διαβουλεύσεις, ανταλλαγές πληροφοριών, αιτήσεις επαλήθευσης και συμμετοχής σε επαληθεύσεις, σύμφωνα με τα άρθρα 3, 12 και 14 στοιχεία δ) και ε), και τα τμήματα III και IV των παραρτημάτων του πρωτοκόλλου σχετικά με τον μηχανολογικό εξοπλισμό, τους ανελκυστήρες, τον εξοπλισμό προσωπικής προστασίας, την ηλεκτρική ασφάλεια, την ηλεκτρομαγνητική συμβατότητα, τον εξοπλισμό και τα συστήματα προστασίας που προορίζονται για χρήση σε εκρήξιμες ατμόσφαιρες, τους λέβητες ζεστού νερού, τις συσκευές αερίου, τον εξοπλισμό υπό πίεση και την ΟΠΠ·γ) εφόσον κριθεί αναγκαίο, απαντά σε αιτήσεις σύμφωνα με το άρθρο 11 και τα τμήματα III και IV των παραρτημάτων του πρωτοκόλλου σχετικά με τον μηχανολογικό εξοπλισμό, τους ανελκυστήρες, τον εξοπλισμό προσωπικής προστασίας, την ηλεκτρική ασφάλεια, την ηλεκτρομαγνητική συμβατότητα, τον εξοπλισμό και τα συστήματα προστασίας που προορίζονται για χρήση σε εκρήξιμες ατμόσφαιρες, τους λέβητες ζεστού νερού, τις συσκευές αερίου, τον εξοπλισμό υπό πίεση και την ΟΠΠ.2. Η θέση που θα λάβει η Κοινότητα στο συμβούλιο σύνδεσης και, κατά περίπτωση, στην επιτροπή σύνδεσης καθορίζεται από την Επιτροπή, κατόπιν διαβουλεύσεων με την ειδική επιτροπή που αναφέρεται στην παράγραφο 1 του παρόντος άρθρου, όσον αφορά:α) τροποποιήσεις των παραρτημάτων σύμφωνα με το άρθρο 14, στοιχείο α) του πρωτοκόλλου·β) αποφάσεις σχετικά με διάσταση απόψεων όσον αφορά τα αποτελέσματα επαληθεύσεων και την πλήρη ή μερική αναστολή κοινοποιημένων οργανισμών σύμφωνα με το άρθρο 11 δεύτερο και τρίτο εδάφιο, του πρωτοκόλλου·γ) μέτρα που λαμβάνονται κατά την εφαρμογή των ρητρών διασφάλισης του τμήματος IV των παραρτημάτων του πρωτοκόλλου σχετικά με τον μηχανολογικό εξοπλισμό, τους ανελκυστήρες, τον εξοπλισμό προσωπικής προστασίας, την ηλεκτρική ασφάλεια, την ηλεκτρομαγνητική συμβατότητα, τον εξοπλισμό και τα συστήματα προστασίας που προορίζονται για χρήση σε εκρήξιμες ατμόσφαιρες, τους λέβητες ζεστού νερού, τις συσκευές αερίου και τον εξοπλισμό υπό πίεση·δ) το προλειτουργικό στάδιο και τα μέτρα που θα ληφθούν σύμφωνα με τα σημεία 3.3, 3.4, 4.12, 4.17 και 5.1 του τμήματος III του παραρτήματος ΟΠΠ του πρωτοκόλλου·ε) τα μέτρα τα σχετικά με την επαλήθευση, την αναστολή ή την απόσυρση βιομηχανικών προϊόντων που τυγχάνουν αμοιβαίας αποδοχής δυνάμει του άρθρου 4 του πρωτοκόλλου.3. Σε όλες τις άλλες περιπτώσεις, η θέση που λαμβάνει η Κοινότητα στο συμβούλιο σύνδεσης και, κατά περίπτωση, στην επιτροπή σύνδεσης, όσον αφορά το παρόν πρωτόκολλο καθορίζεται από το Συμβούλιο, με ειδική πλειοψηφία, κατόπιν προτάσεως της Επιτροπής.Λουξεμβούργο, 4 Απριλίου 2001.Για το ΣυμβούλιοΟ ΠρόεδροςB. Rosengren(1) ΕΕ L 360 της 31.12.1994, σ. 2.(2) ΕΕ L 360 της 31.12.1994, σ. 1.(3) Η ημερομηνία έναρξης ισχύος του πρωτοκόλλου θα δημοσιευτεί στην Επίσημη Εφημερίδα των Ευρωπαϊκών Κοινοτήτων από την Γενική Γραμματεία του Συμβουλίου.


title: 2011/182/ΕΕ: Απόφαση του Συμβουλίου, της 9ης Μαρτίου 2011 , για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας

text:
               25.3.2011

               EL

               Επίσημη Εφημερίδα της Ευρωπαϊκής Ένωσης

               L 79/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Μαρτίου 2011
   για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας
   (2011/182/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 186 σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Με την απόφαση 2003/96/ΕΚ (1), το Συμβούλιο ενέκρινε τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας.

               (2)

               Το άρθρο 12 στοιχείο β) της συμφωνίας προέβλεπε ότι η συμφωνία θα συναπτόταν για ένα πρώτο χρονικό διάστημα που θα έληγε στις 31 Δεκεμβρίου 2002 και θα ανανεωνόταν με κοινή συμφωνία των μερών για επιπλέον πενταετείς περιόδους.

               (3)

               Με απόφαση της 22ας Σεπτεμβρίου 2003 (2) που άρχισε να ισχύει από τις 8 Νοεμβρίου 2004, το Συμβούλιο ενέκρινε την ανανέωση της συμφωνίας για μία ακόμη πενταετή περίοδο.

               (4)

               Κατά την τρίτη συνεδρίαση της υποεπιτροπής ΕΕ-Ουκρανίας αριθ. 7, που πραγματοποιήθηκε στο Κίεβο στις 26 και 27 Νοεμβρίου 2008, αμφότερα τα μέρη επιβεβαίωσαν την πρόθεσή τους να ανανεώσουν την προαναφερόμενη συμφωνία για μία ακόμη πενταετή περίοδο.

               (5)

               Το ουσιαστικό περιεχόμενο της ανανεωμένης συμφωνίας είναι πανομοιότυπο προς το ουσιαστικό περιεχόμενο της συμφωνίας που έληξε στις 7 Νοεμβρίου 2009.

               (6)

               Ως συνέπεια της έναρξης ισχύος της συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα.

               (7)

               Θα πρέπει να εγκριθεί, εξ ονόματος της Ένωσης, η ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα εγκρίνεται εκ μέρους της Ένωσης η ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Ουκρανίας για μία ακόμη πενταετή περίοδο.
   Άρθρο 2
   Ο πρόεδρος του Συμβουλίου, ενεργώντας, εξ ονόματος της Ένωσης, και σύμφωνα με το άρθρο 12 της συμφωνίας, κοινοποιεί στην κυβέρνηση της Ουκρανίας ότι η Ένωση ολοκλήρωσε τις εσωτερικές διαδικασίες που απαιτούνται για την έναρξη ισχύος της ανανεωθείσας συμφωνίας (3) και απευθύνει την ακόλουθη κοινοποίηση στην Ουκρανία:

      «Συνεπεία της έναρξης ισχύος της συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα και από την ημερομηνία αυτήν ασκεί όλα τα δικαιώματα και αναλαμβάνει όλες τις υποχρεώσεις της Ευρωπαϊκής Κοινότητας. Συνεπώς, οι αναφορές στην “Ευρωπαϊκή Κοινότητα” στο κείμενο της συμφωνίας, νοούνται, ανάλογα με την περίπτωση, ως αναφορές στην “Ευρωπαϊκή Ένωση”.».

   Άρθρο 3
   Η παρούσα απόφαση αρχίζει να ισχύει την ημέρα της δημοσίευσής της.

      Βρυξέλλες, 9 Μαρτίου 2011.

            Για το Συμβούλιο

            Ο Πρόεδρος

         CSÉFALVAY Z.

      (1)  ΕΕ L 36 της 12.2.2003, σ. 31.

      (2)  ΕΕ L 267 της 17.10.2003, σ. 24.

      (3)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης με μέριμνα της Γενικής Γραμματείας του Συμβουλίου.


title: 2014/664/EΕ: Απόφαση του Συμβουλίου, της 15ης Σεπτεμβρίου 2014 , σχετικά με τη θέση που πρόκειται να ληφθεί, εξ ονόματος της Ευρωπαϊκής Ένωσης, στο πλαίσιο του συμβουλίου των μελών του Διεθνούς Συμβουλίου Ελαιολάδου, όσον αφορά την παράταση της διεθνούς συμφωνίας του 2005 για το ελαιόλαδο και τις επιτραπέζιες ελιές

text:
               17.9.2014

               EL

               Επίσημη Εφημερίδα της Ευρωπαϊκής Ένωσης

               L 275/6

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 15ης Σεπτεμβρίου 2014
   σχετικά με τη θέση που πρόκειται να ληφθεί, εξ ονόματος της Ευρωπαϊκής Ένωσης, στο πλαίσιο του συμβουλίου των μελών του Διεθνούς Συμβουλίου Ελαιολάδου, όσον αφορά την παράταση της διεθνούς συμφωνίας του 2005 για το ελαιόλαδο και τις επιτραπέζιες ελιές

      (2014/664/EΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η διεθνής συμφωνία του 2005 για το ελαιόλαδο και τις επιτραπέζιες ελιές (1) (η «συμφωνία») θα λήξει στις 31 Δεκεμβρίου 2014, εκτός αν το συμβούλιο των μελών του Διεθνούς Συμβουλίου Ελαιολάδου (ΔΣΕ) αποφασίσει να την παρατείνει, σύμφωνα με το άρθρο 47 παράγραφοι 1 και 2 της συμφωνίας.

               (2)

               Στις 19 Νοεμβρίου 2013, το Συμβούλιο εξουσιοδότησε την Επιτροπή να αρχίσει διαπραγματεύσεις εξ ονόματος της Ένωσης με σκοπό τη σύναψη νέας διεθνούς συμφωνίας για το ελαιόλαδο και τις επιτραπέζιες ελιές.

               (3)

               Οι συζητήσεις στο πλαίσιο του ΔΣΕ για μια νέα συμφωνία βρίσκονται σε εξέλιξη. Είναι πλέον βέβαιο ότι είναι αδύνατον να τηρηθεί η ημερομηνία της 31ης Δεκεμβρίου 2014 για τη σύναψη συμφωνίας. Ως εκ τούτου, είναι προς το συμφέρον της Ένωσης να διασφαλίσει την παράταση της ισχύουσας συμφωνίας.

               (4)

               Η παράταση της ισχύουσας συμφωνίας διαχωρίζεται από τις διαπραγματεύσεις για τη σύναψη νέας συμφωνίας. Ως εκ τούτου, η Ένωση θα πρέπει να ζητήσει παράταση κατά ένα έτος της ισχύουσας συμφωνίας και να ψηφίσει υπέρ αυτής της παράτασης, εφόσον προταθεί τούτο στο συμβούλιο των μελών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρόκειται να ληφθεί εξ ονόματος της Ένωσης, στο πλαίσιο του συμβουλίου των μελών του Διεθνούς Συμβουλίου Ελαιολάδου, είναι να ζητηθεί παράταση κατά ένα έτος της ισχύουσας συμφωνίας για το ελαιόλαδο και τις επιτραπέζιες ελιές και να ψηφίσει υπέρ της παράτασης κατά ένα έτος της διεθνούς συμφωνίας του 2005 για το ελαιόλαδο και τις επιτραπέζιες ελιές, εφόσον τούτο προταθεί στο συμβούλιο των μελών.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 15 Σεπτεμβρίου 2014.

            Για το Συμβούλιο

            Ο Πρόεδρος

         S. GOZI

      (1)  ΕΕ L 302 της 19.11.2005, σ. 47.


title: Απόφαση (ΚΕΠΠΑ) 2015/1521 του Συμβουλίου, της 14ης Σεπτεμβρίου 2015, σχετικά με την κατάργηση της απόφασης 2013/320/ΚΕΠΠΑ του Συμβουλίου για τη στήριξη δραστηριοτήτων που αφορούν την υλική ασφάλεια και τη διαχείριση αποθεμάτων για τη μείωση του κινδύνου της παράνομης εμπορίας φορητών όπλων και ελαφρού οπλισμού (ΦΟΕΟ) και των πυρομαχικών τους στη Λιβύη και την ευρύτερη περιοχή της

text:
               15.9.2015

               EL

               Επίσημη Εφημερίδα της Ευρωπαϊκής Ένωσης

               L 239/142

         ΑΠΌΦΑΣΗ (ΚΕΠΠΑ) 2015/1521 ΤΟΥ ΣΥΜΒΟΥΛΊΟΥ
   της 14ης Σεπτεμβρίου 2015
   σχετικά με την κατάργηση της απόφασης 2013/320/ΚΕΠΠΑ του Συμβουλίου για τη στήριξη δραστηριοτήτων που αφορούν την υλική ασφάλεια και τη διαχείριση αποθεμάτων για τη μείωση του κινδύνου της παράνομης εμπορίας φορητών όπλων και ελαφρού οπλισμού (ΦΟΕΟ) και των πυρομαχικών τους στη Λιβύη και την ευρύτερη περιοχή της
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 26 παράγραφος 2 και το άρθρο 31 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Η απόφαση 2013/320/ΚΕΠΠΑ του Συμβουλίου (1), προέβλεπε ότι η Ένωση θα συνεχίσει να προωθεί την ειρήνη και την ασφάλεια στη Λιβύη και την ευρύτερη περιοχή, στηρίζοντας μέτρα για την εξασφάλιση της αποτελεσματικής υλικής προστασίας και διαχείρισης των αποθεμάτων των οπλοστασίων της Λιβύης από τα κρατικά θεσμικά όργανα της χώρας με σκοπό τη μείωση των κινδύνων που συνεπάγονται για την ειρήνη και την ασφάλεια η παράνομη διάδοση και η υπέρμετρη συσσώρευση φορητών όπλων και ελαφρού οπλισμού («ΦΟΕΟ») και των πυρομαχικών τους, ενισχύοντας, μεταξύ άλλων, μια αποτελεσματική πολυμερή προσέγγιση σε περιφερειακό επίπεδο.

               (2)

               Η επιδείνωση της πολιτικής κατάστασης και της κατάστασης ασφαλείας ανάγκασε τις περισσότερες διπλωματικές αποστολές και το διεθνές προσωπικό να εγκαταλείψουν τη Λιβύη μετά τα βίαια γεγονότα που σημειώθηκαν το καλοκαίρι του 2014.

               (3)

               Ο πολιτικός διάλογος των Ηνωμένων Εθνών δεν έχει ακόμη καταλήξει σε πολιτική διευθέτηση μεταξύ των κύριων αντιμαχόμενων ομάδων.

               (4)

               Δεν είναι σαφές το πότε θα βελτιωθεί η κατάσταση σε τέτοιο βαθμό ώστε το διεθνές προσωπικό να μπορεί να λειτουργήσει και πάλι με ασφάλεια στη Λιβύη.

               (5)

               Ως εκ τούτου, η απόφαση 2013/320/ΚΕΠΠΑ θα πρέπει να καταργηθεί.

               (6)

               Η Ένωση επιβεβαιώνει την ισχυρή πολιτική της δέσμευση να στηρίξει τις αρμόδιες αρχές της Λιβύης στην προσπάθειά τους να μειώσουν τους κινδύνους που συνεπάγεται η παράνομη διάδοση και υπέρμετρη συσσώρευση ΦΟΕΟ και των πυρομαχικών τους, μόλις το επιτρέψουν οι συνθήκες στη Λιβύη,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Καταργείται η απόφαση 2013/320/ΚΕΠΠΑ.
   Άρθρο 2
   Η παρούσα απόφαση αρχίζει να ισχύει την ημερομηνία έκδοσής της.
   Εφαρμόζεται από τις 30 Ιουνίου 2015.

      Βρυξέλλες, 14 Σεπτεμβρίου 2015.

            Για το Συμβούλιο

            Ο Πρόεδρος

         J. ASSELBORN

      (1)  Απόφαση 2013/320/ΚΕΠΠΑ του Συμβουλίου, της 24ης Ιουνίου 2013, για τη στήριξη δραστηριοτήτων που αφορούν την υλική ασφάλεια και τη διαχείριση αποθεμάτων για τη μείωση του κινδύνου παράνομης εμπορίας φορητών όπλων και ελαφρού οπλισμού (ΦΟΕΟ) και των πυρομαχικών τους στη Λιβύη και την περιοχή της (ΕΕ L 173 της 26.6.2013, σ. 54).


title: 2006/822/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος για την Βελτίωση των Συνθηκών Διαβίωσης και Εργασίας για το οικονομικό έτος 2004

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/69

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 27ης Απριλίου 2006
   σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος για την Βελτίωση των Συνθηκών Διαβίωσης και Εργασίας για το οικονομικό έτος 2004
   (2006/822/EK)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2004 (1),

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2004 συνοδευόμενη από τις απαντήσεις του Ιδρύματος (2),

               —

               έχοντας υπόψη τη σύσταση του Συμβουλίου, της 14ης Μαρτίου 2006 (5972/2006 — C6-0093/2006),

               —

               έχοντας υπόψη τη Συνθήκη ΕΚ και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και συγκεκριμένα το άρθρο 185,

               —

               έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (4) και συγκεκριμένα το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5) και συγκεκριμένα το άρθρο 94,

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών (Α6-0093/2006),

               1.

               χορηγεί απαλλαγή στον εκτελεστικό Διευθυντή του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για την εκτέλεση του προϋπολογισμού του Ιδρύματος για το οικονομικό έτος 2004·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον εκτελεστικό διευθυντή του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  ΕΕ C 269 της 28.10.2005, σ. 40.

      (2)  ΕΕ C 332 της 28.12.2005, σ. 82.

      (3)  EE L 248 της 16.9.2002, σ. 1.

      (4)  EE L 139 της 30.5.1975, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1111/2005 (EE L 184 της 15.7.2005, σ. 1).

      (5)  ΕΕ L 357 της 31.12.2002, σ. 72. Κανονισμός όπως τροποποιήθηκε από τον κανονισμό (EΚ, Ευρατόμ) αριθ. 1261/2005 (ΕΕ L 201 της 2.8.2005, σ. 3).


Avis juridique important

|

31998D0585

98/585/Ευρατόμ: Απόφαση του Συμβουλίου της 13ης Οκτωβρίου 1998 για την έγκριση των τροποποιήσεων του καταστατικού της κοινής επιχείρησης Joint European Torus (JET)

Επίσημη Εφημερίδα αριθ. L 282 της 20/10/1998 σ. 0065 - 0068

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Οκτωβρίου 1998 για την έγκριση των τροποποιήσεων του καταστατικού της κοινής επιχείρησης JointEuropean Torus (JET) (98/585/Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 50,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),τη γνώμη της Οικονομικής και Κοινωνικής Επιτροπής (3),Εκτιμώντας:ότι, για την εκτέλεση του σχεδίου JET, το Συμβούλιο, με την απόφαση του 78/471/Ευρατόμ (4), συνέστησε την κοινή επιχείρηση Joint European Torus (JET) και θέσπισε το καταστατικό της 7ότι θα πρέπει να τροποποιηθούν τα άρθρα 4 και 8 του καταστατικού της JET ύστερα από την απόφαση την οποία εξέδωσε το Πρωτοδικείο στις 12 Δεκεμβρίου 1996 στις συνεκδικασθείσες υποθέσεις Τ-177/94 και Τ-377/94, που έκρινε ότι η υφισταμένη διαφορά μεταχείρησης μεταξύ δύο κατηγοριών προσωπικού της JET αντικειμενικά δεν δικαιολογείται πλέον 7ότι η παρούσα τροποποίηση θα πρέπει να επιτρέψει στο συμβούλιο της JET να θεσπίσει τα αναγκαία μεταβατικά μέτρα, ιδίως όσον αφορά την προαναφερόμενη διαφορά μεταχείρισης του προσωπικού της ομάδας του σχεδίου που είχε διοριστεί πριν από την 21 Οκτωβρίου 1998 7ότι το Forschungszentrum Jόlich GmbH (KFA) γνωστοποίησε την αποχώρησή του από την κοινή επιχείρηση από τις 31 Δεκεμβρίου 1997 7 ότι το Forschungszentrum Karlsruhe (FZK) ζήτησε να προσχωρήσει ως μέλος στην κοινή επιχείρηση από την 1η Ιανουαρίου 1998 7 ότι το Συμβούλιο της JET ενέκρινε την εν λόγω αποχώρηση και την αντίστοιχη προσχώρηση μέλους στην κοινή επιχείρηση καθώς και τις τροποποιήσεις που ήταν, συνακόλουθα, αναγκαίες 7ότι, ύστερα από τη σύναψη της σύμβασης σύνδεσης μεταξύ της Ευρατόμ και του Dublin City Uninersity (DCU), το Dublin Uninersity αντικαθιστά την Ιρλανδία υπό την ιδιότητα του μέλους της κοινής επιχείρησης 7 ότι το Instituto de Cooperaηγo Cientifica e Tecnolσgica Internacional (ICCTI) αντικαθιστά την Junta Nacional de Investigaηγo Cientifica e Tecnolσgica (JNICT) υπό την ιδιότητα του από πλευράς Πορτογαλίας μέλους της κοινής επιχείρησης 7 ότι το συμβούλιο της JET ενέκρινε τις τροποποιήσεις του καταστατικού που ήταν αναγκαίες λόγω των προαναφερόμενων αλλαγών 7ότι ύστερα από την προσχώρηση της Αυστρίας στην Ευρωπαϊκή Ένωση, η Φsterreichische Akademie der Wissenschaften (ΦAW) ζήτησε να προσχωρήσει ως μέλος στην κοινή επιχείρηση JET 7 ότι το συμβούλιο της JET ανέκρινε αυτή την προσχώρηση μέλους στην κοινή επιχείρηση και τις τροποποιήσεις του καταστατικού που ήταν, συνακόλουθα, αναγκαίες 7ότι το συμβούλιο της JET ανέκρινε μια άλλη τροποποίηση του καταστατικού που ήταν αναγκαία εξαιτίας της θέσπισης του νέου νόμου περί εταιρειών του Ηνωμένου Βασιλείου του 1985 και του 1989,ΑΠΟΦΑΣΙΖΕΙ:Άρθρο 1 Εγκρίνονται οι τροποποιήσεις του καταστατικού της «Κοινής επιχείρησης Joint European Torus (JET)», που προσαρτώνται στην παρούσα απόφαση.Άρθρο 2 Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 13 Οκτωβρίου 1998.Για το ΣυμβούλιοΟ ΠρόεδροςC. EINEM(1) ΕΕ C 108 της 7. 4. 1998, σ. 3.(2) Γνώμη που διατυπώθηκε στις 8 Οκτωβρίου 1998 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 235 της 27. 7. 1998, σ. 63.(4) ΕΕ L 151, της 7. 6. 1978, σ. 10 7 απόφαση όπως τροποποιήθηκε τελευταία από την απόφαση 96/305/Ευρατόμ (ΕΕ L 117 της 14. 5. 1996 σ. 9).ΠΑΡΑΡΤΗΜΑ 1. Το σημείο 1.3 του καταστατικού της «Κοινής επιχείρησης Joint European Torus (JET)» αντικαθίσταται από το ακόλουθο κείμενο:«1.3. Η κοινή επιχείρηση περιλαμβάνει τα ακόλουθα μέλη:την Ευρωπαϊκή Κοινότητα Ατομικής Ενέργειας (καλούμενη εφεξής "Ευρατόμ"),το βελγικό κράτος (καλούμενο εφεξής "Βέλγιο"), που ενεργεί τόσο για λογαριασμό του (Laboratoire de Physique des Plasmas de l'Ιcole Royale Militaire - Laboratorium voor plasmaphysica van de Koninklijke Militaire School) όσο και για λογαριασμό του "Universitι libre de Bruxelles" (Service de physique statistique, plasmas et optique non linιaire de l'ULB) και του "Centre d'ιtudes de l'Energie Nuclιaire" [CEN/"Studiecentrum voor Kernenergie" (SCK)],το "Centro de Investigaciones Energιticas Medioambientales y Tecnolσgicas", Ισπανία (καλούμενο εφεξής "CIEMAT"),την "Commissariat ΰ l'Energie Atomique", Γαλλία (καλούμενη εφεξής "CEA"),την "Ente per la Nuove Tecnologie, l'Energia e l'Ambiente", (εφεξής "ENEA", η οποία από την 1η Ιανουαρίου 1986 εκπροσωπεί όλες τις ιταλικές δραστηριότητες που εμπίπτουν στο πρόγραμμα σύντηξης της Ευρατόμ, συμπεριλαμβανομένων και εκείνων του "Consiglio Nazionale delle Ricerche", CNR),την Ελληνική Δημοκρατία (καλούμενη εφεξής "Ελλάδα"),το "Forschungszentrum Karlsruhe" Γερμανία (καλούμενο εφεξής "FZK"),το "Forskningscenter Risψ", Δανία, (καλούμενο στο εξής "Risψ"),το Μεγάλο Δουκάτο του Λουξεμβούργου (καλούμενο εφεξής "Λουξεμβούργο"),το "Instituto de Cooperaηγo Cientνfica e Tecnolσgica Internacional", Πορτογαλία (καλούμενο εφεξής "ICCTI"),το "Dublin City University", Ιρλανδία (καλούμενο εφεξής "DCU"),το "Max-Planck-Gesellschaft zur Fφrderung der Wissenschaften e.V. - Institut fόr Plasmaphysik", Γερμανία (καλούμενο εφεξής "IPP"),το "Naturvetenskapliga forskningsrεdet" (καλούμενο εφεξής "NFR"),την Ελβετική Συνομοσπονδία (καλούμενο εφεξής "Ελβετία"),το "Stichting voor Fundamenteel Onderzoek der Materie", Κάτω Χώρες (καλούμενο εφεξής "FOM"),την "United Kingdom Atomic Energy Authority" (καλούμενο εφεξής "Authority" ή "φιλοξενούσα αρχή"),το "Teknologian Kehittδmiskeskus of Finland", (καλούμενο εφεξής "TEKES"),την "Φsterreichische Akademie der Wissenschaften", Αυστρία (καλούμενη εφεξής "ΦAW").»2. Τα σημεία 4.1.1 και 4.1.2 αντικαθίστανται από τα ακόλουθα κείμενα:«4.1.1. Τα μέλη της κοινής επιχείρησης αντιπροσωπεύονται στο συμβούλιο της JET ως εξής, ενώ η ψήφος κάθε ζεύγους αντιπροσώπων σταθμίζεται ως ακολούθως:>ΘΕΣΗ ΠΗΝΑΚΑ>4.1.2. Για να υιοθετηθούν οι πράξεις του συμβουλίου της JET απαιτούνται τουλάχιστον 31 ψήφοι υπέρ».3. Το σημείο 4.2.2 στοιχείο δ) αντικαθίσταται από το ακόλουθο κείμενο:«δ) να διορίζει το διευθυντή και τα ανώτερα στελέχη του σχεδίου και να καθορίζει τη χρονική διάρκεια της απόσπασής τους, να εγκρίνει τη βασική διάρθρωση της ομάδας του σχεδίου και να αποφασίζει για τις διαδικασίες απόσπασης και διοίκησης του προσωπικού,».4. Τα σημεία 8.1, 8.3, 8.4, 8.5 και 8.7 αντικαθίστανται από τα ακόλουθα κείμενα:«8.1 Η ομάδα του σχεδίου επικουρεί το διευθυντή του σχεδίου κατά την εκτέλεση των καθηκόντων του. Το προσωπικό της καθορίζεται στον πίνακα του προσωπικού όπως αυτός απεικονίζεται στον ετήσιο προϋπολογισμό. Η ομάδα απαρτίζεται από προσωπικό που προέρχεται από τα μέλη της κοινής επιχείρησης, σύμφωνα με όσα ορίζονται στο σημείο 8.3».«8.3 Τα μέλη της κοινής επιχείρησης που έχουν συνάψει σύμβαση σύνδεσης με την Ευρατόμ ή συμβάσεις ορισμένου χρόνου, στο πλαίσιο του προγράμματος σύντηξης Ευρατόμ στα κράτη μέλη με τα οποία δεν υπάρχει σύνδεση (που στο εξής καλούνται οργανισμοί προέλευσης), θέτουν στη διάθεση της κοινής επιχείρησης το προσωπικό που διαθέτει τα κατάλληλα προσόντα στον επιστημονικό, τεχνικό και διοικητικό τομέα.8.4. Το προσωπικό που θέτουν σε διάθεση της κοινής επιχείρησης οι οργανισμοί προέλευσης αποσπάται στην κοινή επιχείρηση καια) εξακολουθεί, κατά τη χρονική διάρκεια της απόσπασης, να θεωρείται απασχολούμενο από τον οργανισμό προέλευσης υπό τους όρους και προϋποθέσεις απασχόλησης των εν λόγω οργανισμών 7β) δικαιούται, κατά τη χρονική διάρκεια της απόσπασής του, να λαμβάνει μια αποζημίωση, όπως ορίζεται στους "Κανονισμούς που εφαρμόζονται για την απόσπαση του προσωπικού των οργανισμών προέλευσης στην κοινή επιχείρηση", οι οποίοι έχουν εγκριθεί από το συμβούλιο της JET βάσει των διατάξεων του σημείου 8.5.8.5. Το συμβούλιο της JET θεσπίζει την αναλυτική διαδικασία διοίκησης του προσωπικού (συμπεριλαμβανομένων και των "Κανονισμών που εφαρμόζονται για την απόσπαση του προσωπικού των οργανισμών προέλευσης στην κοινή επιχείρηση"). Θεσπίζει τις μεταβατικές διατάξεις και λαμβάνει τα αναγκαία μέτρα που σχετίζονται με την ομάδα του σχεδίου η οποία έχει τοποθετηθεί στην κοινή επιχείρηση από την Επιτροπή και από την φιλοξενούσα αρχή πριν από την 21η Οκτωβρίου 1998».«8.7. Όλες οι δαπάνες προσωπικού, συμπεριλαμβανομένης και της επιστροφής των εξόδων για το προσωπικό, με τις οποίες επιβαρύνονται οι οργανισμοί προέλευσης, από τους οποίους έχει αποσπασθεί, καθώς και οι δαπάνες για το προσωπικό που έχει τοποθετηθεί στην κοινή επιχείρηση από την Επιτροπή και από την φιλοξενούσα αρχή πριν από την έναρξη ισχύος των προαναφερόμενων διατάξεων, επιβαρύνουν την κοινή επιχείρηση».5. Τα σημεία 8.8 και 8.9 απαλείφονται.6. Το σημείο 22.2 αντικαθίσταται από το ακόλουθο κείμενο:«22.2 Με την επιφύλαξη των διατάξεων του άρθρου 49 τρίτη παράγραφος της συνθήκης Ευρατόμ, διευκρινίζεται, προς άρση κάθε αμφιβολίας, ότι η κοινή επιχείρηση δεν λογίζεται ότι αποτελεί εταιρεία κατά την έννοια του νόμου περί εταιρειών του Ηνωμένου Βασιλείου του 1985 και του 1989».


Avis juridique important

|

31987D0446

87/446/ΕΟΚ: Απόφαση της Επιτροπής της 31ης Ιουλίου 1987 που τροποποιεί την απόφαση 74/441/ΕΟΚ σχετικά με τη σύσταση ισομερούς επιτροπής για τα κοινωνικά προβλήματα στον τομέα της θαλάσσιας αλιείας

Επίσημη Εφημερίδα αριθ. L 240 της 22/08/1987 σ. 0035 - 0036 Φινλανδική ειδική έκδοση: Κεφάλαιο 4 τόμος 3 σ. 0044  Σουηδική ειδική έκδοση: Κεφάλαιο 4 τόμος 3 σ. 0044

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 31ης Ιουλίου 1987  που τροποποιεί την απόφαση 74/441/ΕΟΚ σχετικά με τη σύσταση ισομερούς επιτροπής για τα κοινωνικά προβλήματα στον τομέα της θαλάσσιας αλιείας  (87/446/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι η διεύρυνση της Κοινότητας απαιτεί να αυξηθεί ο αριθμός των εκπροσώπων των ευρωπαϊκών οργανώσεων στην ισομερή επιτροπή για τα κοινωνικά προβλήματα στον τομέα της θαλάσσιας αλιείας·  ότι η Επιτροπή πρέπει να λαμβάνει υπόψη της την ιδιαίτερη κατάσταση που επικρατεί σε κάθε κράτος μέλος για να εξασφαλίζει την καλύτερη δυνατή συμμετοχή των κοινωνικών εταίρων στον τομέα της θαλάσσιας αλιείας, στις εργασίες της ισομερούς επιτροπής και να διατηρεί με τον τρόπο αυτό την αντιπροσωπευτικότητά της σχετικά με τις ενδιαφερόμενες κοινωνικοοικονομικές δυνάμεις,  ΑΠΟΦΑΣΙΖΕΙ:  Άρθρο 1  Η απόφαση 74/41/ΕΟΚ της Επιτροπής (1), όπως τροποποιήθηκε από την απόφαση 83/53/ΕΟΚ της Επιτροπής (2), τροποποιείται ως εξής:  1. Το άρθρο 4 αντικαθίσταται από το ακόλουθο κείμενο:  «Άρθρο 4  1. Η επιτροπή αποτελείται από πενήντα τέσσερα μέλη.  2. Οι έδρες κατανέμονται ως ακολούθως:  α) είκοσι επτά στους εκπροσώπους των εργοδοτών·  β) είκοσι επτά στους εκπροσώπους των εργαζομένων.  3. Τα μέλη της επιτροπής διορίζονται από την Επιτροπή:  α) σαράντα οκτώ μετά από πρόταση των ακολούθων οργανώσεων των εργοδοτών και των εργαζομένων:  - Ένωση Εθνικών Οργανώσεων Επιχειρήσεων Αλιείας της ΕΟΚ ( EUROPECHE) και η Ειδική Επιτροπή Συνεταιρισμών Αλιείας των χωρών της ΕΟΚ (COGECA): είκοσι τέσσερα μέλη.  - Συνδικαλιστική Επιτροπή Μεταφορέων στην Ευρωπαϊκή Κοινότητα (CST/CE): είκοσι τέσσερα μέλη·  β) έξι, απευθείας από την Επιτροπή, μετά από διαβούλευση με τους οργανισμούς που αναφέρονται στην παράγραφο 3 στοιχείο α) παραπάνω, από τις αντιπροσωπευτικές ενώσεις των εργοδοτών και εργαζομένων. Εφόσον είναι αναγκαίο, μπορούν να προέρχονται από οργανισμούς άλλους από αυτούς που αναφέρονται στην παράγραφο 3 α).»  2. Το άρθρο 13 παράγραφοι 3 και 4 αντικαθίσταται από το ακόλουθο κείμενο:  «3. Ένας εκπρόσωπος της γραμματείας κάθε οργάνωσης από αυτές που αναφέρονται στο άρθρο 4 παράγραφος 3 στοιχείο α) παρίσταται στις συνεδριάσεις της επιτροπής σαν παρατηρητής.  4. Η Επιτροπή, αφού ακούσει τις απόψεις της επιτροπής, μπορεί να καλέσει άλλες οργανώσεις εκτός από αυτές που αναφέρονται στο άρθρο 4 παράγραφος 3 στοιχείο α), να συμμετάσχουν στις εργασίες της επιτροπής σαν παρατηρητές.»  Άρθρο 2  Η παρούσα απόφαση αρχίζει να ισχύει στις 31 Ιουλίου 1987.  Βρυξέλλες, 31 Ιουλίου 1987.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 243 της 5. 9. 1974, σ. 19.  (2) ΕΕ αριθ. L 44 της 16. 2. 1983, σ. 21.


Avis juridique important

|

31980D0221

80/221/ΕΟΚ : Απόφαση του Συμβουλίου, της 18ης Φεβρουαρίου 1980, περί ονομασίας δύο κανονικών και ενός αναπληρωματικού μέλους της Συμβουλευτικής επιτροπής για την κοινωνική ασφάλιση των διακινούμενων εργαζόμενων

Επίσημη Εφημερίδα αριθ. L 049 της 23/02/1980 σ. 0018

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Απόφαση 2005/728/ΔΕΥ του Συμβουλίου, της 12ης Οκτωβρίου 2005, που ορίζει την ημερομηνία εφαρμογής ορισμένων διατάξεων του κανονισμού (ΕΚ) αριθ. 871/2004, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας

text:
               19.10.2005

               EL

               Επίσημη Εφημερίδα της Ευρωπαϊκής Ένωσης

               L 273/26

      ΑΠΌΦΑΣΗ 2005/728/ΔΕΥ ΤΟΥ ΣΥΜΒΟΥΛΊΟΥ

   της 12ης Οκτωβρίου 2005
   που ορίζει την ημερομηνία εφαρμογής ορισμένων διατάξεων του κανονισμού (ΕΚ) αριθ. 871/2004, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΚ) αριθ. 871/2004 του Συμβουλίου, της 29ης Απριλίου 2004, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας (1), και ιδίως το άρθρο 2 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 871/2004 ορίζει ότι οι διατάξεις του άρθρου 1 του εν λόγω κανονισμού αρχίζουν να ισχύουν από ημερομηνία την οποία ορίζει το Συμβούλιο μόλις εκπληρωθούν οι απαραίτητες προϋποθέσεις, και ότι το Συμβούλιο δύναται να αποφασίσει να ορίσει διαφορετικές ημερομηνίες για την εφαρμογή των διαφόρων διατάξεων. Οι εν λόγω προϋποθέσεις έχουν εκπληρωθεί όσον αφορά το άρθρο 1 παράγραφος 6 του κανονισμού (ΕΚ) αριθ. 871/2004.

               (2)

               Είναι ορθόν το άρθρο 1 παράγραφος 10 της απόφασης 2005/211/ΔΕΥ του Συμβουλίου, της 24ης Φεβρουαρίου 2005, για την εισαγωγή ορισμένων νέων λειτουργιών του συστήματος πληροφοριών Σένγκεν, συμπεριλαμβανομένης της καταπολέμησης της τρομοκρατίας (2), που ταυτίζεται με το άρθρο 1 παράγραφος 6 του κανονισμού (ΕΚ) αριθ. 871/2004, να εφαρμοσθεί από την ίδια ημερομηνία.

               (3)

               Χωριστή απόφαση του Συμβουλίου προβλέπει τα περί της ενάρξεως ισχύος του άρθρου 1 παράγραφος 10 της απόφασης 2005/211/ΔΕΥ.

               (4)

               Όσον αφορά την Ελβετία, η παρούσα απόφαση αποτελεί ανάπτυξη των διατάξεων του κεκτημένου του Σένγκεν, κατά την έννοια της συμφωνίας που υπογράφηκε μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου του Σένγκεν (3), η οποία εμπίπτει στον τομέα τον οποίο αναφέρει το άρθρο 1 σημείο Ζ της απόφασης 1999/437/ΕΚ (4) σε συνδυασμό με το άρθρο 4 παράγραφος 1 των αποφάσεων 2004/849/ΕΚ (5) και 2004/860/ΕΚ (6) του Συμβουλίου, της 25ης Οκτωβρίου 2004, για την υπογραφή εξ ονόματος της Ευρωπαϊκής Ένωσης, και για την υπογραφή εξ ονόματος της Ευρωπαϊκής Κοινότητας, και την προσωρινή εφαρμογή ορισμένων διατάξεων της συμφωνίας αυτής.

         ΑΠΟΦΑΣΙΖΕΙ:
   Άρθρο 1
   Το άρθρο 1 παράγραφος 6 του κανονισμού (ΕΚ) αριθ. 871/2004 εφαρμόζεται από την 1η Ιανουαρίου 2006.
   Άρθρο 2
   Η παρούσα απόφαση παράγει αποτελέσματα από την ημερομηνία της έκδοσής της. Δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 12 Οκτωβρίου 2005.

            Για το Συμβούλιο

            Ο Πρόεδρος

         C. CLARKE

      (1)  ΕΕ L 162 της 30.4.2004, σ. 29.

      (2)  ΕΕ L 68 της 15.3.2005, σ. 44.

      (3)  Έγγραφο 13054/04 του Συμβουλίου, που ευρίσκεται στην ιστοσελίδα http://register.consilium.eu.int

      (4)  ΕΕ L 176 της 10.7.1999, σ. 31.

      (5)  ΕΕ L 368 της 15.12.2004, σ. 26.

      (6)  ΕΕ L 370 της 17.12.2004, σ. 78.


title: Απόφαση 2009/88/ΚΕΠΠΑ του Συμβουλίου, της 22ας Δεκεμβρίου 2008 , για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας του Τζιμπουτί όσον αφορά το καθεστώς των υπό την ηγεσία της Ευρωπαϊκής 'Ενωσης δυνάμεων που βρίσκονται στο έδαφος της Δημοκρατίας του Τζιμπουτί το πλαίσιο της στρατιωτικής επιχείρησης Atalanta της Ευρωπαϊκής Ένωσης

text:
               3.2.2009

               EL

               Επίσημη Εφημερίδα της Ευρωπαϊκής Ένωσης

               L 33/41

         ΑΠΌΦΑΣΗ 2009/88/ΚΕΠΠΑ ΤΟΥ ΣΥΜΒΟΥΛΊΟΥ
   της 22ας Δεκεμβρίου 2008
   για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας του Τζιμπουτί όσον αφορά το καθεστώς των υπό την ηγεσία της Ευρωπαϊκής 'Ενωσης δυνάμεων που βρίσκονται στο έδαφος της Δημοκρατίας του Τζιμπουτί το πλαίσιο της στρατιωτικής επιχείρησης Atalanta της Ευρωπαϊκής Ένωσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Στις 15 Μαΐου 2008, το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε την απόφαση 1814 (2008) με την οποία καλούνται τα κράτη και οι περιφερειακές οργανώσεις να αναλάβουν δράση για την προστασία των πλοίων που συμμετέχουν στη μεταφορά και τη διεκπεραίωση της ανθρωπιστικής βοήθειας που προορίζεται για τη Σομαλία και σε δραστηριότητες που έχουν εγκριθεί από τα Ηνωμένα Έθνη.

               (2)

               Στις 2 Ιουνίου 2008, το ΣΑΗΕ εξέδωσε την απόφαση 1816 (2008) με την οποία τα κράτη που συνεργάζονται με τη μεταβατική ομοσπονδιακή κυβέρνηση εξουσιοδοτούνται, για περίοδο έξι μηνών από την έκδοση της προαναφερόμενης απόφασης, να εισέρχονται στα χωρικά ύδατα της Σομαλίας και να χρησιμοποιούν, με τρόπο σύμφωνο με το ισχύον διεθνές δίκαιο, όλα τα αναγκαία μέσα για την αποτροπή των πειρατικών επιθέσεων και των ενόπλων ληστειών που διαπράττονται κατά θάλασσα. Τα μέτρα αυτά παρατάθηκαν για επιπλέον περίοδο 12 μηνών με την απόφαση 1846 (2008) του Συμβουλίου Ασφαλείας, ΣΑΗΕ, η οποία εκδόθηκε στις 2 Δεκεμβρίου 2008.

               (3)

               Στις 10 Νοεμβρίου 2008, το Συμβούλιο υιοθέτησε την κοινή δράση 2008/851/ΚΕΠΠΑ σχετικά με τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (επιχείρηση «Atalanta»).

               (4)

               Το άρθρο 11 της εν λόγω κοινής δράσης προβλέπει ότι το καθεστώς των υπό την ηγεσία της Ευρωπαϊκής 'Ενωσης δυνάμεων και του προσωπικού τους που σταθμεύει στο έδαφος τρίτων κρατών ή επιχειρούν στα χωρικά ύδατα τρίτων κρατών ή στα εσωτερικά τους ύδατα, αποφασίζεται σύμφωνα με τη διαδικασία του άρθρου 24 της συνθήκης. Με την από 1ης Δεκεμβρίου 2008 επιστολή της προς τον Γενικό Γραμματέα/Ύπατο Εκπρόσωπο (ΓΓ/ΥΕ), η Δημοκρατία του Τζιμπουτί δηλώνει ότι συμφωνεί για την ανάπτυξη ευρωπαϊκών δυνάμεων στο έδαφός της και ότι προτίθεται να συνάψει εν προκειμένω συμφωνία για το καθεστώς των δυνάμεων αυτών.

               (5)

               Κατόπιν της εξουσιοδότησης που παρέσχε το Συμβούλιο στις 18 Σεπτεμβρίου 2007, βάσει του άρθρου 24 της συνθήκης, η προεδρία, επικουρούμενη από τον ΓΓ/ΥΕ, διαπραγματεύτηκε συμφωνία μεταξύ της Ευρωπαϊκής Ένωσης και της Δημοκρατίας του Τζιμπουτί σχετικά με το καθεστώς των δυνάμεων που τελούν υπό την ηγεσία της Ευρωπαϊκής Ένωσης στο έδαφος της Δημοκρατίας του Τζιμπουτί.

               (6)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας του Τζιμπουτί σχετικά με το καθεστώς των υπό την ηγεσία της Ευρωπαϊκής Ένωσης δυνάμεων στο έδαφος της Δημοκρατίας του Τζιμπουτί εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 22 Δεκεμβρίου 2008.

            Για το Συμβούλιο

            Ο Πρόεδρος

         B. KOUCHNER

      (1)  ΕΕ L 301 της 12.11.2008, σ. 33.
    ---documentbreak---

               3.2.2009

               EL

               Επίσημη Εφημερίδα της Ευρωπαϊκής Ένωσης

               L 33/43

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της Δημοκρατίας του Τζιμπουτί όσον αφορά το καθεστώς των υπό την ηγεσία της Ευρωπαϊκής Ένωσης δυνάμεων στη Δημοκρατία του Τζιμπουτί στο πλαίσιο της στρατιωτικής επιχείρησης Atalanta της Ευρωπαϊκής Ένωσης
   Η ΕΥΡΩΠΑΪΚΗ ΕΝΩΣΗ (ΕΕ),
   αφενός, και
   Η ΔΗΜΟΚΡΑΤΙΑ ΤΟΥ ΤΖΙΜΠΟΥΤΙ, καλούμενη εφεξής «χώρα υποδοχής»,
   αφετέρου,
   από κοινού καλούμενες εφεξής «τα μέρη»,
   Ανησυχώντας για τον πολλαπλασιασμό των πειρατικών επιθέσεων και των κρουσμάτων ένοπλης ληστείας κατά πλοίων που μεταφέρουν την ανθρωπιστική βοήθεια και πλοίων που πλέουν στα ανοικτά της Σομαλίας,
   ΕΚΤΙΜΩΝΤΑΣ:
   τις αποφάσεις του Συμβουλίου Ασφαλείας των Ηνωμένων Εθνών (ΑΣΑΗΕ) αριθ. 1814 (2008), 1816 (2008) και 1837 (2008),
   την επιστολή της Δημοκρατίας του Τζιμπουτί με ημερομηνία 1η Δεκεμβρίου 2008, με την οποία ειδικότερα γίνεται δεκτή η παρουσία στοιχείων των ναυτικών δυνάμεων της ΕΕ στο έδαφός της,
   την κοινή δράση αριθ. 2008/851/ΚΕΠΠΑ του Συμβουλίου της Ευρωπαϊκής Ένωσης, της 10ης Νοεμβρίου 2008, σχετικά με τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (επιχείρηση Atalanta),
   ότι η παρούσα συμφωνία δεν επηρεάζει τα δικαιώματα και τις υποχρεώσεις των μερών δυνάμει διεθνών συμφωνιών και άλλων πράξεων για τη σύσταση διεθνών δικαστηρίων, συμπεριλαμβανομένου του καταστατικού του Διεθνούς Ποινικού Δικαστηρίου,
   ΣΥΜΦΩΝΗΣΑΝ ΣΤΑ ΕΞΗΣ:
   Άρθρο 1
   Πεδίο εφαρμογής και ορισμοί
   1.   Οι διατάξεις της παρούσας συμφωνίας εφαρμόζονται στις δυνάμεις που τελούν υπό την ηγεσία της Ευρωπαϊκής Ένωσης και στο προσωπικό τους.
   2.   Οι διατάξεις της παρούσας συμφωνίας εφαρμόζονται μόνο στο έδαφος της χώρας υποδοχής, συμπεριλαμβανομένων των εσωτερικών της υδάτων, των χωρικών της υδάτων και του εναέριου χώρου της.
   3.   Για τους σκοπούς της παρούσας συμφωνίας, ισχύουν οι ακόλουθοι ορισμοί:

               α)

               «Δυνάμεις υπό την ηγεσία της Ευρωπαϊκής Ένωσης» (EUNAVFOR): τα στρατιωτικά αρχηγεία της ΕΕ και τα εθνικά στρατιωτικά σώματα που συμβάλλουν στην επιχείρηση, τα σκάφη, αεροσκάφη, ο εξοπλισμός και τα μεταφορικά τους μέσα·

               β)

               «επιχείρηση»: η προετοιμασία, εγκατάσταση, εκτέλεση και υποστήριξη της στρατιωτικής αποστολής βάσει της εντολής που απορρέει από τις αποφάσεις αριθ. 1814 (2008) και 1816 (2008), καθώς και όλες τις επόμενες σχετικές αποφάσεις του Συμβουλίου Ασφαλείας των Ηνωμένων Εθνών, και βάσει της σύμβασης του 1982 των Ηνωμένων Εθνών για το Δίκαιο της Θάλασσας η οποία υπεγράφη στις 10 Δεκεμβρίου του 1982·

               γ)

               «διοικητής επιχειρήσεων»: ο διοικητής της επιχείρησης·

               δ)

               «διοικητής δυνάμεων της ΕΕ»: ο διοικητής στο θέατρο επιχειρήσεων·

               ε)

               «στρατιωτικά αρχηγεία της ΕΕ»: τα στρατιωτικά αρχηγεία και τα στοιχεία τους, οπουδήποτε και αν βρίσκονται, τα οποία τελούν υπό την εξουσία στρατιωτικών διοικητών της ΕΕ που ασκούν τη στρατιωτική διοίκηση ή έλεγχο της επιχείρησης·

               στ)

               «εθνικά στρατιωτικά σώματα»: μονάδες, σκάφη, αεροσκάφη και στοιχεία, ήτοι τα στρατιωτικά αποσπάσματα για την προστασία των σκαφών και τα στρατιωτικά στοιχεία που επιβαίνουν σε εμπορικά πλοία τα οποία ανήκουν στα κράτη μέλη της Ευρωπαϊκής Ένωσης και στα άλλα κράτη που συμμετέχουν στην επιχείρηση·

               ζ)

               «προσωπικό της EUNAVFOR»: το στρατιωτικό και μη στρατιωτικό προσωπικό που εντάσσεται στην EUNAVFOR, καθώς και το προσωπικό που αναπτύσσεται για την προετοιμασία της επιχείρησης και το προσωπικό σε αποστολή, καθώς και το αστυνομικό προσωπικό που συνοδεύει όσους συλλαμβάνει η EUNAVFOR, για λογαριασμό αποστέλλοντος κράτους ή οργάνου της ΕΕ στο πλαίσιο της επιχείρησης, το οποίο βρίσκεται, εκτός αν ορίζεται άλλως στη συμφωνία, στο έδαφος της χώρας υποδοχής, εξαιρουμένου του τοπικού προσωπικού και του προσωπικού που απασχολείται από διεθνείς εμπορικούς αναδόχους·

               η)

               «τοπικό προσωπικό», τα μέλη του προσωπικού που είναι υπήκοοι ή μόνιμοι κάτοικοι της χώρας υποδοχής·

               θ)

               «εγκαταστάσεις», το σύνολο των χώρων, καταλυμάτων και εκτάσεων που χρειάζονται η EUNAVFOR και το προσωπικό της·

               ι)

               «αποστέλλον κράτος»: κράτος που παρέχει εθνικό στρατιωτικό σώμα για την EUNAVFOR·

               ια)

               «ύδατα»: τα εσωτερικά και χωρικά ύδατα του κράτους υποδοχής και ο εναέριος χώρος υπεράνω αυτών των υδάτων·

               ιβ)

               «επίσημη αλληλογραφία», όλη η αλληλογραφία που αφορά την επιχείρηση και τα καθήκοντά της.

         Άρθρο 2
   Γενικές διατάξεις
   1.   Η EUNAVFOR και το προσωπικό της τηρούν τους νόμους και τους κανονισμούς της χώρας υποδοχής και απέχουν από κάθε ενέργεια ή δραστηριότητα ασυμβίβαστη προς τους στόχους της επιχείρησης.
   2.   Η EUNAVFOR ενημερώνει εκ των προτέρων και τακτικά την κυβέρνηση της χώρας υποδοχής για τον αριθμό των μελών του προσωπικού της τα οποία διέρχονται από το έδαφος της χώρας υποδοχής ή είναι σταθμευμένα σε αυτό, καθώς και για την ταυτότητα των σκαφών, των αεροσκαφών και των μονάδων που διεξάγουν επιχειρήσεις στα ύδατα της χώρας υποδοχής ή χρησιμοποιούν τους λιμένες της.
   Άρθρο 3
   Αναγνώριση ταυτότητας
   1.   Τα μέλη του προσωπικού της EUNAVFOR που είναι παρόντα στη χερσαία επικράτεια της χώρας υποδοχής πρέπει να φέρουν μονίμως διαβατήριο ή στρατιωτικό δελτίο ταυτότητας.
   2.   Τα σκάφη, τα αεροσκάφη και τα λοιπά μεταφορικά μέσα της EUNAVFOR φέρουν διακριτικό σήμα ή/και διακριτικές πινακίδες κυκλοφορίας της EUNAVFOR που γνωστοποιούνται στις αρμόδιες αρχές της χώρας υποδοχής.
   3.   Η EUNAVFOR έχει το δικαίωμα να αναρτά τη σημαία της Ευρωπαϊκής Ένωσης και να φέρει σήματα (π.χ. διακριτικά, τίτλους και επίσημα σύμβολα) στις εγκαταστάσεις, τα οχήματα και λοιπά μεταφορικά μέσα. Οι στολές του προσωπικού της EUNAVFOR φέρουν διακριτικό έμβλημα EUNAVFOR. Εθνικές σημαίες ή διακριτικά των εθνικών στρατιωτικών σωμάτων που συναποτελούν την επιχείρηση μπορούν να επιδεικνύονται στις εγκαταστάσεις, τα οχήματα και λοιπά μεταφορικά μέσα καθώς και στις στολές EUNAVFOR, σύμφωνα με απόφαση του διοικητή δυνάμεων της ΕΕ.
   Άρθρο 4
   Διέλευση συνόρων και μετακινήσεις στο έδαφος της χώρας υποδοχής
   1.   Τα μέλη του προσωπικού της EUNAVFOR εισέρχονται στο έδαφος της χώρας υποδοχής μόνον με επίδειξη έγκυρου διαβατηρίου, στη δε περίπτωση πρώτης εισόδου —και εξαιρουμένων των πληρωμάτων των σκαφών και αεροσκαφών της EUNAVFOR— με επίδειξη ατομικού ή ομαδικού φύλλου πορείας που εκδίδει η EUNAVFOR. Απαλλάσσονται από τους ελέγχους που διενεργούνται στα πλαίσια των μεταναστευτικών διατυπώσεων και από τελωνειακούς ελέγχους όταν εισέρχονται στο έδαφος της χώρας υποδοχής, όταν το εγκαταλείπουν ή όταν βρίσκονται σε αυτό. Τα πληρώματα των σκαφών και αεροσκαφών της EUNAVFOR απαλλάσσονται από τις διατάξεις περί θεωρήσεων.
   2.   Τα μέλη του προσωπικού της EUNAVFOR απαλλάσσονται από τους κανονισμούς της χώρας υποδοχής όσον αφορά την εγγραφή και τον έλεγχο των αλλοδαπών, αλλά δεν θεωρείται ότι αποκτούν οιοδήποτε δικαίωμα μόνιμης διαμονής ή κατοικίας στο έδαφος της χώρας υποδοχής.
   3.   Παρέχεται στη χώρα υποδοχής προς ενημέρωση γενικός κατάλογος των μέσων της EUNAVFOR που εισέρχονται στο έδαφός της. Τα μέσα αυτά φέρουν διακριτικό σήμα της EUNAVFOR. Η EUNAVFOR απαλλάσσεται από την επίδειξη οποιουδήποτε άλλου τελωνειακού εγγράφου και από κάθε έλεγχο.
   4.   Τα μέλη του προσωπικού της EUNAVFOR δύνανται να οδηγούν αυτοκίνητα οχήματα και να χειρίζονται πλοία και αεροσκάφη στο έδαφος της χώρας υποδοχής, υπό τον όρο ότι έχουν έγκυρη εθνική, διεθνή ή στρατιωτική άδεια οδήγησης, πιστοποιητικό πλοιάρχου ή άδεια πιλότου, ανάλογα με την περίπτωση, την οποία έχει εκδώσει αποστέλλον κράτος.
   5.   Για τους σκοπούς της επιχείρησης, η χώρα υποδοχής παρέχει στην EUNAVFOR και στο προσωπικό της ελευθερία κινήσεων και το δικαίωμα ελεύθερης κυκλοφορίας στο έδαφός της, συμπεριλαμβανομένου του θαλάσσιου και εναέριου χώρου της. Η ελευθερία κινήσεων εντός των χωρικών υδάτων της χώρας υποδοχής περιλαμβάνει τη στάση και την αγκυροβόληση.
   6.   Για τις ανάγκες της επιχείρησης, η EUNAVFOR μπορεί να εκτοξεύει, να προσνηώνει ή να επιβιβάζει αεροσκάφη ή στρατιωτικά οχήματα στα χωρικά ύδατα της χώρας υποδοχής.
   7.   Για τις ανάγκες της επιχείρησης, η EUNAVFOR και τα μεταφορικά μέσα τα οποία μισθώνει μπορούν να χρησιμοποιούν τους δρόμους, τις γέφυρες, τις πλωτές γέφυρες, τους αερολιμένες και τους λιμένες δίχως να καταβάλλουν φόρους ή συναφή τέλη. Η EUNAVFOR δεν απαλλάσσεται από χρηματοδοτικές εισφορές έναντι των υπηρεσιών οι οποίες της προσφέρονται κατόπιν αιτήματός της.
   Άρθρο 5
   Προνόμια και ασυλίες που παρέχει η χώρα υποδοχής στην EUNAVFOR
   1.   Οι εγκαταστάσεις καθώς και τα σκάφη και αεροσκάφη της EUNAVFOR είναι απαραβίαστα. Ωστόσο, επιτρέπεται στο προσωπικό της χώρας υποδοχής να εισέρχεται σε αυτά με τη συγκατάθεση του διοικητή δυνάμεων της ΕΕ.
   2.   Η EUNAVFOR καθώς και τα περιουσιακά στοιχεία και μέσα που διαθέτει, ανεξαρτήτως του τόπου όπου βρίσκονται και του κατόχου τους, χαίρουν ασυλίας από κάθε μορφής νομική διαδικασία.
   3.   Οι εγκαταστάσεις της EUNAVFOR, η επίπλωση και τα λοιπά αντικείμενα που βρίσκονται εντός αυτών καθώς και τα μεταφορικά της μέσα δεν μπορούν να καταστούν αντικείμενο έρευνας, επίταξης, κατάσχεσης ή εκτελεστικών μέτρων.
   4.   Τα αρχεία και τα έγγραφα της EUNAVFOR είναι απαραβίαστα εν παντί χρόνω και οπουδήποτε βρίσκονται.
   5.   Η επίσημη αλληλογραφία της EUNAVFOR είναι απαραβίαστη.
   6.   Η χώρα υποδοχής επιτρέπει την είσοδο των ειδών που προορίζονται για την επιχείρηση και τα απαλλάσσει από όλους τους τελωνειακούς δασμούς, φόρους ή άλλες συναφείς επιβαρύνσεις, εκτός των εξόδων αποθήκευσης, μεταφοράς και λοιπών παρεχόμενων υπηρεσιών.
   7.   Όσον αφορά τα προϊόντα που αγοράζει και εισάγει, τις υπηρεσίες που της παρέχονται και τις εγκαταστάσεις που χρησιμοποιεί για τους σκοπούς της επιχείρησης, η EUNAVFOR απαλλάσσεται από κάθε εθνικό, περιφερειακό και δημοτικό τέλος, φόρο και συναφή επιβάρυνση. Η EUNAVFOR δεν απαλλάσσεται από τέλη, φόρους, ή επιβαρύνσεις που συνιστούν πληρωμή έναντι παρασχεθεισών υπηρεσιών.
   Άρθρο 6
   Προνόμια και ασυλίες που παρέχει η χώρα υποδοχής στο προσωπικό της EUNAVFOR
   1.   Το προσωπικό της EUNAVFOR δεν υπόκειται σε ουδεμιάς μορφής σύλληψη ή κράτηση. Στην περίπτωση αυτόφωρου αδικήματος που διαπιστώνεται σε δημόσιο χώρο από αστυνομική αρχή της χώρας υποδοχής, η εν λόγω αρχή είναι αρμόδια, όταν ο δράστης έχει βλάψει τη σωματική ακεραιότητα υπηκόου της χώρας υποδοχής, να το θέσει υπό κράτηση προκειμένου να διασφαλισθεί η προστασία του μέχρι την άφιξη των αρμοδίων αρχών της EUNAVFOR.
   2.   Τα έγγραφα, η αλληλογραφία και η περιουσία του προσωπικού της EUNAVFOR είναι απαραβίαστα, υπό την επιφύλαξη των εκτελεστικών μέτρων που επιτρέπει η παράγραφος 6.
   3.   Το προσωπικό της EUNAVFOR χαίρει ασυλίας από την ποινική δικαιοδοσία της χώρας υποδοχής.
   Η εν λόγω ποινική ασυλία του προσωπικού της EUNAVFOR μπορεί να αρθεί από το αποστέλλον κράτος ή από το οικείο όργανο της ΕΕ, ανάλογα με την περίπτωση. Η άρση της ασυλίας πρέπει πάντοτε να γίνεται γραπτώς.
   4.   Το προσωπικό της EUNAVFOR χαίρει ασυλίας όσον αφορά την αστική και διοικητική δικαιοδοσία της χώρας υποδοχής προκειμένου περί προφορικού ή γραπτού λόγου και οιωνδήποτε πράξεων στις οποίες προέβη κατά την άσκηση των επίσημων καθηκόντων του.
   Σε περίπτωση που κινείται διαδικασία για αστική υπόθεση κατά μέλους του προσωπικού της EUNAVFOR ενώπιον δικαστηρίου της χώρας υποδοχής, ενημερώνονται πάραυτα ο διοικητής δυνάμεων της ΕΕ και η αρμόδια αρχή του αποστέλλοντος κράτους ή του οργάνου της ΕΕ. Πριν από την κίνηση της διαδικασίας ενώπιον του αρμοδίου δικαστηρίου, ο διοικητής δυνάμεων της ΕΕ και η αρμόδια αρχή του αποστέλλοντος κράτους ή του οργάνου της ΕΕ πιστοποιούν στο δικαστήριο αν το συγκεκριμένο αδίκημα διαπράχθηκε από το προσωπικό της EUNAVFOR κατά την άσκηση των επίσημων καθηκόντων του.
   Εάν το αδίκημα διαπράχθηκε κατά την άσκηση επίσημων καθηκόντων, δεν κινείται η διαδικασία και εφαρμόζονται οι διατάξεις του άρθρου 15. Εάν το αδίκημα δεν διαπράχθηκε κατά την άσκηση επίσημων καθηκόντων, η διαδικασία μπορεί να συνεχισθεί. Η χώρα υποδοχής βεβαιώνεται ότι η αρμόδια δικαιοδοτική αρχή αναγνωρίζει την πιστοποίηση από το διοικητή δυνάμεων της ΕΕ και την αρμόδια αρχή του αποστέλλοντος κράτους ή του οργάνου της ΕΕ.
   Μέλος του προσωπικού της EUNAVFOR που έχει εγείρει αγωγή δεν δικαιούται να επικαλεσθεί την κατά τα ανωτέρω ασυλία σχετικά με τυχόν ανταγωγή άμεσα συνδεόμενη με την κύρια αγωγή.
   5.   Τα μέλη του προσωπικού της EUNAVFOR δεν υποχρεούνται να καταθέτουν ως μάρτυρες.
   6.   Δεν είναι δυνατή η λήψη εκτελεστικών μέτρων κατά μελών του προσωπικού της EUNAVFOR, εκτός από την περίπτωση που ασκείται αγωγή εναντίον τους για αστική υπόθεση η οποία δεν συνδέεται με τα επίσημα καθήκοντά τους. Τα περιουσιακά στοιχεία των μελών του προσωπικού της EUNAVFOR, για τα οποία ο διοικητής δυνάμεων της ΕΕ παρέχει πιστοποίηση ότι είναι αναγκαία για την εκπλήρωση των επίσημων καθηκόντων τους, δεν μπορούν να αποτελέσουν αντικείμενο κατάσχεσης για την εκτέλεση δικαστικής αποφάσεως. Σε αστικές διαδικασίες, τα μέλη του προσωπικού της EUNAVFOR δεν υπόκεινται σε περιορισμούς της προσωπικής τους ελευθερίας ή σε άλλα καταναγκαστικά μέτρα.
   7.   Η ασυλία των μελών του προσωπικού της EUNAVFOR από τη δικαιοδοσία της χώρας υποδοχής δεν τα απαλλάσσει από τη δικαιοδοσία του οικείου αποστέλλοντος κράτους.
   8.   Τα μέλη του προσωπικού της EUNAVFOR απαλλάσσονται από οιαδήποτε μορφή φορολόγησης, στη χώρα υποδοχής, του μισθού και των αποζημιώσεων που λαμβάνουν από την EUNAVFOR ή από τα αποστέλλοντα κράτη, καθώς και των τυχόν προερχόμενων από πηγές εκτός της χώρας υποδοχής εσόδων τους.
   9.   Η χώρα υποδοχής επιτρέπει, σύμφωνα με τις νομοθετικές και κανονιστικές διατάξεις που τυχόν θεσπίζει, την είσοδο και χορηγεί απαλλαγή από όλους τους τελωνειακούς δασμούς, τέλη, φόρους και συναφείς επιβαρύνσεις εκτός από τα τέλη αποθήκευσης, μεταφοράς και συναφών υπηρεσιών, για ανάλογες υπηρεσίες όσον αφορά είδη που προορίζονται για προσωπική χρήση των μελών του προσωπικού της EUNAVFOR.
   Τα μέλη του προσωπικού της EUNAVFOR απαλλάσσονται από τον έλεγχο των προσωπικών τους αποσκευών, εκτός εάν υπάρχουν σοβαροί λόγοι να πιστεύεται ότι περιέχουν είδη τα οποία δεν προορίζονται για προσωπική χρήση από τα μέλη του προσωπικού της EUNAVFOR, ή είδη των οποίων η εισαγωγή ή η εξαγωγή απαγορεύεται από το νόμο ή τα οποία υπόκεινται σε καραντίνα βάσει των κανονισμών της χώρας υποδοχής. Στην περίπτωση αυτή, οι έλεγχοι διεξάγονται μόνο παρουσία του ενδιαφερομένου ή εξουσιοδοτημένου εκπροσώπου της EUNAVFOR.
   Άρθρο 7
   Τοπικό προσωπικό
   Το τοπικό προσωπικό δεν απολαύει προνομίων και ασυλιών. Εντούτοις, η χώρα υποδοχής πρέπει να ασκεί τη δικαιοδοσία της επί του εν λόγω τοπικού προσωπικού κατά τρόπον που δεν παρακωλύει υπέρ το δέον την εκτέλεση των καθηκόντων της επιχείρησης.
   Άρθρο 8
   Ποινική δικαιοδοσία
   Οι αρμόδιες αρχές αποστέλλοντος κράτους έχουν το δικαίωμα να ασκούν στο έδαφος της χώρας υποδοχής, σε συνεργασία με τις αρμόδιες αρχές της, όλες τις εξουσίες ποινικής και πειθαρχικής δικαιοδοσίας που τους παρέχει η νομοθεσία του αποστέλλοντος κράτους επί οιουδήποτε μέλους του προσωπικού της EUNAVFOR που υπόκειται στη νομοθεσία αυτή.
   Άρθρο 9
   Στολή και οπλισμός
   1.   Το προσωπικό φέρει στολή με βάση τους κανόνες που θεσπίζει ο διοικητής των δυνάμεων της ΕΕ.
   2.   Για τις ανάγκες της επιχείρησης, τα μέλη του στρατιωτικού προσωπικού της EUNAVFOR, καθώς και το αστυνομικό προσωπικό που συνοδεύει συλληφθέντες από την EUNAVFOR, δύνανται να φέρουν οπλισμό και πυρομαχικά, υπό την προϋπόθεση ότι αυτό επιτρέπεται βάσει των διαταγών τους.
   Άρθρο 10
   Υποστήριξη της χώρας υποδοχής και συμβάσεις
   1.   Εάν της απευθυνθεί σχετική έκκληση, η χώρα υποδοχής δέχεται να βοηθήσει την EUNAVFOR στην ανεύρεση κατάλληλων εγκαταστάσεων.
   2.   Στα πλαίσια των μέσων και των δυνατοτήτων της, η χώρα υποδοχής συμβάλλει στην προετοιμασία, την εγκατάσταση, την εκτέλεση και την υποστήριξη της επιχείρησης.
   3.   Το εφαρμοστέο δίκαιο των συμβάσεων που έχουν συναφθεί από την EUNAVFOR στη χώρα υποδοχής καθορίζεται στις εν λόγω συμβάσεις.
   4.   Η σύμβαση μπορεί να ορίζει ότι η διαδικασία διευθέτησης διαφορών που προβλέπεται στο άρθρο 15 παράγραφοι 3 και 4, εφαρμόζεται στις διαφορές που προκύπτουν ως εκ της εφαρμογής της σύμβασης.
   5.   Η χώρα υποδοχής διευκολύνει την εφαρμογή των συμβάσεων που συνάπτει η EUNAVFOR με εμπορικές οντότητες για τους σκοπούς της επιχείρησης.
   Άρθρο 11
   Αλλαγές στις εγκαταστάσεις
   Η EUNAVFOR εξουσιοδοτείται να κατασκευάζει ή να τροποποιεί τις εγκαταστάσεις ανάλογα με τις επιχειρησιακές της ανάγκες, με την προηγούμενη συγκατάθεση της χώρας υποδοχής.
   Άρθρο 12
   Θανόντα μέλη του προσωπικού της EUNAVFOR
   1.   Ο διοικητής δυνάμεων της ΕΕ έχει το δικαίωμα να αναλαμβάνει και να διενεργεί τα προσήκοντα για τον επαναπατρισμό θανόντων μελών του προσωπικού της EUNAVFOR, καθώς και των προσωπικών τους περιουσιακών στοιχείων.
   2.   Δεν διενεργείται νεκροψία επί των θανόντων μελών της EUΝΑVFOR χωρίς τη συγκατάθεση του αποστέλλοντος κράτους και την παρουσία εκπροσώπου της EUΝΑVFOR ή/και του οικείου κράτους.
   3.   Η χώρα υποδοχής και η EUΝΑVFOR συνεργάζονται στο μέγιστο βαθμό με σκοπό τον έγκαιρο επαναπατρισμό των θανόντων μελών του προσωπικού της EUΝΑVFOR.
   Άρθρο 13
   Ασφάλεια της EUNAVFOR και στρατιωτική αστυνομία
   1.   Η χώρα υποδοχής λαμβάνει όλα τα απαραίτητα μέτρα προκειμένου να εξασφαλίζεται, έξω από τις εγκαταστάσεις της, η ασφάλεια της EUNAVFOR και του προσωπικού της.
   2.   Η EUNAVFOR εξουσιοδοτείται να λαμβάνει, στο έδαφος της χώρας υποδοχής και στα εσωτερικά του ύδατα, τα απαραίτητα μέτρα προκειμένου να εξασφαλίζεται η προστασία των εγκαταστάσεων, των σκαφών, των αεροσκαφών και των περιουσιακών της στοιχείων, καθώς και των σκαφών υπό την προστασία της, κατά κάθε εξωτερικής επίθεσης ή διείσδυσης, συνεργαζόμενη με τις αρμόδιες αρχές της χώρας υποδοχής.
   3.   Ο διοικητής δυνάμεων της ΕΕ δύναται να συστήσει μονάδα στρατιωτικής αστυνομίας για την τήρηση της τάξης στις εγκαταστάσεις της EUNAVFOR.
   4.   Η μονάδα της στρατιωτικής αστυνομίας δύναται επίσης, σε συνεννόηση και σε συνεργασία με τη στρατιωτική αστυνομία ή την αστυνομία της χώρας υποδοχής, να ενεργεί και έξω από τις εν λόγω εγκαταστάσεις προκειμένου να διασφαλίζει την τήρηση της τάξης και της πειθαρχίας στους κόλπους του προσωπικού της EUNAVFOR.
   5.   Τα μέλη του προσωπικού της EUNAVFOR που διέρχονται διά του εδάφους του Τζιμπουτί για να συνοδεύουν τους συλληφθέντες από την EUNAVFOR μπορούν να λαμβάνουν τα δέοντα μέτρα σωματικού καταναγκασμού κατά των ατόμων αυτών.
   Άρθρο 14
   Επικοινωνίες
   1.   Η EUΝΑVFOR μπορεί να εγκαθιστά και να χρησιμοποιεί ραδιοσταθμούς μετάδοσης και λήψης, καθώς και δορυφορικά συστήματα. Συνεννοείται με τις αρμόδιες αρχές της χώρας υποδοχής προκειμένου να μην υπάρχουν προβλήματα σχετικά με τη χρησιμοποίηση των κατάλληλων συχνοτήτων. Η πρόσβαση στο φάσμα συχνοτήτων παρέχεται άνευ επιβαρύνσεων από τη χώρα υποδοχής.
   2.   Η EUΝΑVFOR έχει το δικαίωμα της άνευ περιορισμών επικοινωνίας μέσω ασυρμάτου (συμπεριλαμβανομένης της δορυφορικής, κινητής και ραδιοτηλεφωνικής τηλεπικοινωνίας), τηλεφώνου, τηλέγραφου, τηλεομοιοτυπικής συσκευής και κάθε άλλου μέσου, καθώς και το δικαίωμα να εγκαταστήσει τον εξοπλισμό που απαιτείται για τη διατήρηση των επικοινωνιών εντός και μεταξύ των εγκαταστάσεων της EUΝΑVFOR, συμπεριλαμβανομένης της τοποθέτησης καλωδίων και επίγειων γραμμών για το σκοπό της επιχείρησης.
   3.   Η EUΝΑVFOR μπορεί να λαμβάνει, στις εγκαταστάσεις της, τα απαιτούμενα μέτρα για να εξασφαλίζει τη διαβίβαση του ταχυδρομείου που αποστέλλεται στην EUΝΑVFOR και στο προσωπικό της, ή που προέρχεται από την EUΝΑVFOR και το προσωπικό της.
   4.   Οι λεπτομερείς κανόνες εφαρμογής του παρόντος άρθρου θα είναι αντικείμενο διακανονισμών με τις αρμόδιες αρχές της χώρας υποδοχής.
   Άρθρο 15
   Αξιώσεις για θάνατο, τραυματισμό, ζημία ή απώλεια
   1.   Οι αιτήσεις αποζημίωσης για ζημιές ή απώλειες μη στρατιωτικών ή κρατικών περιουσιακών στοιχείων καθώς και οι αιτήσεις αποζημίωσης για το θάνατο ή τον τραυματισμό προσώπων και για ζημιές ή απώλειες περιουσιακών στοιχείων της EUNAVFOR διευθετούνται με φιλικό διακανονισμό.
   2.   Οι αιτήσεις αυτές διαβιβάζονται στην EUNAVFOR μέσω των αρμόδιων αρχών της χώρας υποδοχής όσον αφορά αξιώσεις που εγείρονται από νομικά ή φυσικά πρόσωπα της χώρας υποδοχής, ή στις αρμόδιες αρχές της χώρας υποδοχής όσον αφορά αξιώσεις που εγείρονται από την EUNAVFOR.
   3.   Εφόσον δεν μπορεί να υπάρξει φιλικός διακανονισμός, η αίτηση αποζημίωσης υποβάλλεται σε επιτροπή αποζημιώσεων αποτελούμενη από εκπροσώπους της EUNAVFOR και από ισάριθμους εκπροσώπους της χώρας υποδοχής. Η διευθέτηση των αιτήσεων αυτών επιτυγχάνεται με κοινή συμφωνία.
   4.   Εφόσον δεν μπορεί να επιτευχθεί διακανονισμός στο πλαίσιο της επιτροπής αποζημιώσεων, η διαφορά:

               α)

               για αξιώσεις μέχρι και 80 000 ευρώ, διευθετείται με διπλωματικά μέσα μεταξύ της χώρας υποδοχής και των εκπροσώπων των ΕΕ·

               β)

               για αξιώσεις που υπερβαίνουν το ποσό που αναφέρεται στο στοιχείο α), υποβάλλεται σε διαιτητικό δικαστήριο, οι αποφάσεις του οποίου είναι δεσμευτικές.

         5.   Το διαιτητικό δικαστήριο αποτελείται από τρεις διαιτητές, εκ των οποίων ένας ορίζεται από τη χώρα υποδοχής, ένας από την EUNAVFOR και ο τρίτος από κοινού από τη χώρα υποδοχής και την EUNAVFOR. Εάν ένα από τα μέρη δεν ορίσει διαιτητή εντός δύο μηνών ή εάν δεν μπορεί να υπάρξει συμφωνία μεταξύ της χώρας υποδοχής και της EUNAVFOR όσον αφορά το διορισμό του τρίτου διαιτητή, ο εν λόγω διαιτητής ορίζεται από τον Πρόεδρο του Ανωτάτου Δικαστηρίου της Δημοκρατίας του Τζιμπουτί.
   6.   Συνάπτεται διοικητική ρύθμιση μεταξύ της EUNAVFOR και των διοικητικών αρχών της χώρας υποδοχής με σκοπό τον καθορισμό της εντολής της επιτροπής αποζημιώσεων και του δικαστηρίου, της εφαρμοστέας διαδικασίας στο πλαίσιο αυτών των οργάνων και των όρων υποβολής των αιτήσεων αποζημίωσης.
   Άρθρο 16
   Σύνδεσμος και διαφορές
   1.   Κάθε ζήτημα που προκύπτει από την εφαρμογή της παρούσας συμφωνίας εξετάζεται από τους εκπροσώπους της EUNAVFOR και των αρμόδιων αρχών της χώρας υποδοχής.
   2.   Εν απουσία πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διπλωματικά μέσα μεταξύ της χώρας υποδοχής και των εκπροσώπων της ΕΕ.
   Άρθρο 17
   Άλλες διατάξεις
   1.   Στις περιπτώσεις που η παρούσα συμφωνία αναφέρεται στα προνόμια, στις ασυλίες και στα δικαιώματα της EUNAVFOR και του προσωπικού της, η κυβέρνηση της χώρας υποδοχής φέρει την ευθύνη για την εφαρμογή και τη συμμόρφωση προς τις εν λόγω ασυλίες, προνόμια και δικαιώματα από τις αρμόδιες τοπικές αρχές της χώρας υποδοχής.
   2.   Καμία διάταξη της παρούσας συμφωνίας δεν προορίζεται ούτε δύναται να ερμηνευθεί ως παρέκκλιση από οιοδήποτε δικαίωμα που ενδέχεται να έχει κράτος μέλος της ΕΕ ή άλλο κράτος το οποίο συμβάλλει στην EUNAVFOR στο πλαίσιο άλλων συμφωνιών.
   Άρθρο 18
   Διατάξεις εφαρμογής
   Για τους σκοπούς εφαρμογής της παρούσας συμφωνίας, τα επιχειρησιακά, διοικητικά, χρηματοδοτικά και τεχνικά θέματα μπορούν να αποτελούν αντικείμενο χωριστών ρυθμίσεων που θα συνάπτονται μεταξύ του διοικητή δυνάμεων της ΕΕ και των διοικητικών αρχών της χώρας υποδοχής.
   Άρθρο 19
   Έναρξη ισχύος και λήξη
   1.   Η παρούσα συμφωνία τίθεται σε ισχύ κατά την ημερομηνία της υπογραφής της και παραμένει εν ισχύι για περίοδο 12 μηνών. Ανανεώνεται σιωπηρώς για διαδοχικές τρίμηνες περιόδους. Κάθε μέρος κοινοποιεί τουλάχιστον ένα μήνα πριν στο έτερο μέρος την πρόθεσή του να μην ανανεώσει την παρούσα συμφωνία.
   2.   Παρά τις διατάξεις της παραγράφου 1, οι διατάξεις που προβλέπονται στο άρθρο 4 παράγραφος 7, στο άρθρο 5 παράγραφοι 1 έως 3, 6 και 7, στο άρθρο 6 παράγραφοι 1, 3, 4, 6, 8 και 9, στο άρθρο 11 και στο άρθρο 15 τυγχάνουν εφαρμογής από την ημερομηνία της πρώτης ανάπτυξης προσωπικού της EUNAVFOR, εφόσον η ημερομηνία αυτή προηγείται της ημερομηνίας έναρξης ισχύος της παρούσας συμφωνίας.
   3.   Η παρούσα συμφωνία δύναται να τροποποιηθεί με γραπτή συμφωνία των μερών.
   4.   Η λήξη της παρούσας συμφωνίας δεν επηρεάζει τα δικαιώματα ή τις υποχρεώσεις που προκύπτουν από την εφαρμογή της παρούσας συμφωνίας πριν από τη λήξη της.

      Έγινε στο Τζιμπουτί, στις 5 Ιανουαρίου 2009, σε δύο πρωτότυπα στη γαλλική γλώσσα.

            Για την Ευρωπαϊκή Ένωση

            Για τη χώρα υποδοχής


Avis juridique important

|

32002D0055

2002/55/ΕΚ: Απόφαση του Συμβουλίου, της 21ης Ιανουαρίου 2002, για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου

Επίσημη Εφημερίδα αριθ. L 028 της 30/01/2002 σ. 0133 - 0133

Απόφαση του Συμβουλίουτης 21ης Ιανουαρίου 2002για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου(2002/55/EK)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και, ιδίως, το άρθρο 133 σε συνδυασμό με το άρθρο 300, παράγραφος 2, πρώτο εδάφιο, πρώτη φράση,την πρόταση της Επιτροπής,Εκτιμώντας τα εξής:(1) Το Συμβούλιο αποφάσισε, με την απόφαση 99/753/ΕΚ(1), ότι η συμφωνία για το εμπόριο, την ανάπτυξη και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νοτίου Αφρικής, αφετέρου(2), εφεξής αποκαλούμενη "Συμφωνία ΕΑΣ", αρχίζει να ισχύει προσωρινά την 1η Ιανουαρίου 2000.(2) Το Παράρτημα Χ της Συμφωνίας ΕΑΣ περιέχει ανταλλαγή επιστολών μεταξύ της Ευρωπαϊκής Κοινότητας και της Δημοκρατίας της Νοτίου Αφρικής, που προβλέπει ετήσια δασμολογική ποσόστωση ύψους 32 εκατομμυρίων λίτρων οίνου της Νοτίου Αφρικής ο οποίος εισάγεται εμφιαλωμένος ατελώς. Αυτή η δασμολογική ποσόστωση περιλαμβάνεται στην κατάσταση 6 του Παραρτήματος IV της Συμφωνίας ΕΑΣ.(3) Η Επιτροπή, εξ ονόματος της Κοινότητας, διαπραγματεύθηκε με τη Δημοκρατία της Νοτίου Αφρικής, συμφωνία σχετικά με το εμπόριο οίνου.(4) Από τα συμπεράσματα των εν λόγω διαπραγματεύσεων, συνάγεται η ανάγκη αναπροσαρμογής της δασμολογικής ποσόστωσης που περιέχεται στη Συμφωνία ΕΑΣ.(5) Είναι, συνεπώς, σκόπιμο να εγκριθεί η συμφωνία υπό μορφήν ανταλλαγής επιστολών,ΑΠΟΦΑΣΙΖΕΙ:Άρθρο 1Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου, εγκρίνεται εξ ονόματος της Κοινότητας.Το κείμενο της συμφωνίας υπό μορφήν ανταλλαγής επιστολών επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.Έγινε στις Βρυξέλλες, στις 21 Ιανουαρίου 2002.Για το ΣυμβούλιοΟ ΠρόεδροςM. Arias Cañete(1) ΕΕ L 311 της 4.12.1999, σ. 1.(2) ΕΕ L 311 της 4.12.1999, σ. 3.


Avis juridique important

|

31995D0418

95/418/ΕΚ: Απόφαση της Επιτροπής της 26ης Ιουλίου 1995 για την αποδοχή αναλήψεων υποχρεώσεων που προτάθηκαν στο πλαίσιο της διαδικασίας αντιντάμπινγκ σχετικά με τις εισαγωγές σιδηροπυριτίου-μαγγανίου καταγωγής Ρωσίας, Γεωργίας, Ουκρανίας, Βραζιλίας και Νότιας Αφρικής, και για την περάτωση της διαδικασίας έναντι της Γεωργίας

Επίσημη Εφημερίδα αριθ. L 248 της 14/10/1995 σ. 0056 - 0057

ΑΠΟΦΑΣΗ ΤΗΣ  ΕΠΙΤΡΟΠΗΣ της 26ης Ιουλίου 1995 για την αποδοχή αναλήψεων υποχρεώσεων που προτάθηκαν στο πλαίσιο  της διαδικασίας αντιντάμπινγκ σχετικά με τις εισαγωγές σιδηροπυριτίου-μαγγανίου καταγωγής Ρωσίας,  Γεωργίας, Ουκρανίας, Βραζιλίας και Νότιας Αφρικής, και για την περάτωση της διαδικασίας έναντι της  Γεωργίας (95/418/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 3283/94 του Συμβουλίου της 22ας Δεκεμβρίου 1994 για την άμυνα κατά των  εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας   (1), όπως τροποποιήθηκε τελευταία από τον κανονισμό (ΕΚ) αριθ. 1251/95 του Συμβουλίου  (2), και  ιδίως το άρθρο 23, τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1998 για την άμυνα κατά των  εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής  Οικονομικής Κοινότητας  (3), όπως τροποποιήθηκε τελευταία από τον κανονισμό (ΕΚ) αριθ. 522/94  (4),  και ιδίως τα άρθρα 9 και 10, μετά από διαβουλεύσεις με τη συμβουλευτική επιτροπή, Εκτιμώντας ότι: (1)  Η Επιτροπή, με τον κανονισμό (ΕΚ) αριθ. 3119/94  (5) (ο οποίος στο εξής καλείται «κανονισμός  περί προσωρινού δασμού»), επέβαλε προσωρινό δασμό αντιντάμπινγκ στις εισαγωγές στην Κοινότητα  σιδηροπυριτίου-μαγγανίου (FeSiMn) καταγωγής Ρωσίας, Ουκρανίας, Βραζιλίας και Νότιας Αφρικής, που  υπάγεται στον κωδικό ΣΟ 7202  30  00. Δεν επιβλήθηκε προσωρινός δασμός αντιντάμπινγκ στις εισαγωγές  του εν λόγω προϊόντος καταγωγής Γεωργίας. Με τον κανονισμό (ΕΚ) αριθ. 866/95  (6) το Συμβούλιο  παρέτεινε την ισχύ του εν λόγω δασμού για μέγιστη περίοδο δύο μηνών. (2)  Στο πλαίσιο της διαδικασίας που επακολούθησε, διαπιτώθηκε ότι έπρεπε να ληφθούν οριστικά μέτρα  αντιντάμπινγκ για να καταργηθεί το επιζήμιο ντάμπινγκ. Τα συμπεράσματα σχετικά με όλες τις πτυχές  της έρευνας εκτίθενται στον κανονισμό (ΕΚ) αριθ. 2413/95 του Συμβουλίου  (7). (3)  Αφού κοινοποιήθηκαν τα εν λόγω συμπεράσματα, οι αρχές της Ουκρανίας, από κοινού με δύο  εξαγωγείς της Ουκρανίας και οι δύο εξαγωγείς της Νότιας Αφρικής, πρότειναν αναλήψεις υποχρεώσεων  στην Επιτροπή όσον αφορά τις τιμές εισαγωγής στην Κοινότητα, δυνάμει του άρθρου 10 του κανονισμού  (ΕΟΚ) αριθ. 2423/88. (4)  Οι ελάχιστες τιμές που ορίζονται στις αναλήψεις υποχρεώσεων στην Κοινότητα τοποθετούνται σε  επίπεδο επαρκές για την κατάργηση του επιζήμιου ντάμπινγκ. (5)  Επιπλέον, επειδή οι ουκρανικές αρχές, οι δύο ουκρανικές εταιρείες εξαγωγής και οι δύο  νοτιοαφρικανοί εξαγωγείς ανέλαβαν την υποχρέωση να υποβάλουν τακτικά στην Επιτροπή λεπτομερή  στοιχεία σχετικά με τις πωλήσεις και να μην προβαίνουν σε συμφωνίες με αντισταθμιστικά οφέλη με  τους πελάτες τους, και επειδή οι εξαγωγές και από τις δύο χώρες πραγματοποιήθηκαν με τη  διαμεσολάβηση μικρού αριθμού αγοραστών, συνάγεται το συμπέρασμα ότι η Επιτροπή μπορεί να  παρακολουθεί αποτελεσματικά την τήρηση των αναλήψεων υποχρεώσεων. (6)  Όσον αφορά την Ουκρανία η κυβέρνηση, κατ' εφαρμογή δύο προεδρικών διαταγμάτων, με ημερομηνίες  Αυγούστου και Νοεμβρίου 1994, συνέστησε διυπουργική επιτροπή για τις έρευνες αντιντάμπινγκ όσον  αφορά εμπορεύματα καταγωγής Ουκρανίας, για να εμποδίσει την εξαγωγή εμπορευμάτων της Ουκρανίας σε  τιμές ντάμπινγκ. Στο πλαίσιο αυτό, η κυβέρνηση της Ουκρανίας εφαρμόζει σύστημα έκδοσης αδειών  εξαγωγής κατά τη διάρκεια των αναλήψεων υποχρεώσεων, με το οποίο εξασφαλίζεται ότι όλες οι  εισαγωγές στην Κοινότητα, οι οποίες επωφελούνται απαλλαγής της υποχρέωσης καταβολής δασμών  αντιντάμπινγκ κατόπιν των αναλήψεων υποχρεώσεων, είναι ουκρανικής καταγωγής, έχουν παραχθεί, θα  εξαχθούν, και τα τιμολόγιά τους εκδίδονται απευθείας από τους εξαγωγείς για τους πρώτους μη  συνδεόμενους αγοραστές στην Κοινότητα σε τιμές που δεν είναι χαμηλότερες από την ελάχιστη τιμή η  οποία ορίζεται στις αναλήψεις υποχρεώσεων. Δεν παρέχεται άδεια εξαγωγής για τις εξαγωγές του  προϊόντος τις οποίες επιδιώκουν οι εξαγωγείς οι οποίοι δεσμεύονται από τις αναλήψεις υποχρεώσεων,  από το έδαφος της Ουκρανίας προς την Κοινότητα, είτε άμεσα είτε έμμεσα, οι οποίες δεν πληρούν τα εν  λόγω κριτήρια. (7)  Ένας νοτιοαφρικάνος εξαγωγέας πωλεί μέρος των εξαγωγών του στην Κοινότητα μέσω συνδεόμενου  εισαγωγέα στην Κοινότητα. Η ανάληψη υποχρεώσεων προβλέπει ότι οι πωλήσεις του συνδεόμενου εισαγωγέα  εντάσσονται στο μηχανισμό της ελάχιστης τιμής και στη διαδικασία παρακολούθησης. (8)  Υπό τις εν λόγω περιστάσεις, οι αναλήψεις υποχρεώσεων που πρότειναν οι ουκρανικές αρχές, από  κοινού με δύο ουκρανούς εξαγωγείς και με τους δύο νοτιοαφρικάνους εξαγωγείς, θεωρούνται αποδεκτές  και κατά συνέπεια μπορεί να περατωθεί η έρευνα που αφορά τους σχετικούς εξαγωγείς της Ουκρανίας και  της Νότιας Αφρικής. Εφόσον υπάρχουν εύλογες υπόνοιες ότι είναι δυνατόν να παραβιασθεί μια ανάληψη  υποχρέωσης, δύναται να επιβληθεί προσωρινός δασμός δυνάμει του άρθρου 7 και 8 παράγραφος 10 του  κανονισμού (ΕΚ) αριθ. 3283/94 και επιβάλλεται οριστικός δασμός αντιντάμπινγκ, εφόσον πληρούνται οι  προϋποθέσεις του άρθρου 8 παράγραφος 9 του εν λόγω κανονισμού. (9)  Όσον αφορά τις εισαγωγές FeSiMn καταγωγής Γεωργίας, η έρευνα επιβεβαίωσε τα συμπεράσματα που  αναφέρθηκαν στον κανονισμό περί προσωρινού δασμού, ότι δηλαδή οι εισαγωγές FeSiMn από τη Γεωργία  ήταν αμελητέες, συνεπώς δεν προκάλεσαν ζημία στον κοινοτικό κλάδο παραγωγής. Το εν λόγω συμπέρασμα  δεν αμφισβητήθηκε ούτε από τον κοινοτικό κλάδο παραγωγής ούτε από τους άλλους εξαγωγείς. Συνεπώς,  περατώνεται η διαδικασία όσον αφορά τις εισαγωγές FeSiMn καταγωγής Γεωργίας. (10)  Όταν πραγματοποιήθηκαν διαβουλεύσεις με τη συμβουλευτική επιτροπή σχετικά με τις αναλήψεις  υποχρεώσεων που προτάθηκαν διατυπώθηκαν ορισμένες αντιρρήσεις. Ως εκ τούτου σύμφωνα με το άρθρο 9  παράγραφος 1 και το άρθρο 10 παράγραφος 1 του κανονισμού (ΕΟΚ) αριθ. 2423/88, η Επιτροπή απέστειλε  στο Συμβούλιο έκθεση σχετικά με το αποτέλεσμα των διαβουλεύσεων και πρόταση για την αποδοχή  αναλήψεων υποχρεώσεων. Εφόσον το Συμβούλιο δεν αποφάσισε διαφορετικά εντός ενός μήνα πρέπει να  ληφθεί η παρούσα απόφαση. Δεν διατυπώθηκαν αντιρρήσεις όσον αφορά την περάτωση της διαδικασίας ως  προς τη Γεωργία, ΑΠΟΦΑΣΙΖΕΙ: Άρθρο 1 Οι αναλήψεις υποχρεώσεων που προτείνουν οι αρχές της Ουκρανίας από  κοινού με τη Nikopol Ferro Alloy Plant και Zaporozhye Ferro Alloy Plant, Ουκρανία, και από τη  Highveld Steel and Vanadium Corporation Limited και Samancor Limited, Νότια Αφρική, στα πλαίσια της  διαδικασίας αντιντάμπινγκ όσον αφορά τις εισαγωγές σιδηροπυριτίου-μαγγανίου καταγωγής Ρωσίας,  Ουκρανίας, Βραζιλίας και Νότιας Αφρικής, που υπάγονται στον κωδικό ΣΟ 7202  30  00, γίνονται  αποδεκτές. Η έρευνα έναντι των εν λόγω εξαγωγέων περατώνεται. Άρθρο 2 Περατώνεται η διαδιασία όσον αφορά τις εισαγωγές σιδηροπυριτίου-μαγγανίου καταγωγής  Γεωργίας. Βρυξέλλες, 26 Ιουλίου 1995. Για την Επιτροπή Leon BRITTAN Αντιπρόεδρος